DOSTA JE VUČIĆU: Pravićeš društvo Hrkalovićevoj na optuženičkoj klupi! - Naša Borba\nZakasnelo privođenje, pretres stana i određivanje pritvora Dijani Hrkalović nije i ne može biti ništa drugo osim još jedna „dimna zavesa“ koja treba da sakrije direktnu vezu ranije uhapšenog Veljka Belivuka sa vrhom vladajućeg režima – piše u saopštenju Demokratske stranke koje je potpisao Srđan Milivojević.\nHapšenje nekadašnje državne sekretarke u Ministarstvu unutrašnjih poslova, bez lišenja slobode ostalih članova organizovane kriminalne grupe na čelu sa vođom „napredne“ mafije, ujedno je i dokaz da državno tužilaštvo nije spremno da se obračuna sa organizovanim kriminalom pod pokroviteljstvom vladajućeg režima. Procesuiranje Dijane Hrkalović zbog ubistva iz 2017. godine, o kome su istraživački novinari izneli sve detalje i na koje su ukazali mnogi opozicioni političari, samo potvrđuje do kojih granica je urušena država Srbija i njen pravni poredak.\n„Napredna“ predstava privođenja nekada najmoćnije žene srpske policije, bezbednosnih službi i mafije, usledila je tek kada su u proteklih godinu dana pripremljeni svi delovi ove predstave za javnost. Ona je navodno privedena zbog umešanosti u ubistvo koje je pre više meseci, sve sa video snimcima istog, komentarisao predsednik Srpske napredne stranke Aleksandar Vučić, koji je ujedno i državni poligrafista Broj 1, advokat Predraga Koluvije i stečajni upravnik Specijalnog suda. Nadležni državni organi, međutim, nisu ništa preduzimali zato što su oteti i stavljeni isključivo u odbranu Vučićevog svevlašća.\nJavnost u Srbiji koja preživljava najstrašnije scene iz mafijaških saga o kolumbijskoj mafiji, ne bi bila iznenađena da je u proteklom periodu Aleksandar Vučić temeljno pripremio odbranu Dijane Hrkalović kao što je to uradio i sa Predragom Koluvijom. Tek po konačnom padu ovog mafijaškog režima, građani Srbije će postati svesni razmera trenutne kriminalizacije našeg društva. Taj dan kada ćemo pobediti mafiju i kada će Aleksandar Vučić praviti društvo Dijani Hrkalović na optuženičkoj klupi, je svakako veoma blizu – piše na kraju saopštenja Demokratske stranke koje je potpisao Srđan Milivojević.\nPrethodni tekstUhapšena Dijana Hrkalović\nSledeći tekstITALIJANSKI INSTITUT BRUJI O AFERAMA U SRBIJI: Krušik, Savamala, Belivuk!


Amerika preti nasledniku Sulejmanija: Stići će te sudbina generala - 24.02.2020, Sputnik Srbija\nSpecijalni predstavnik SAD za Iran Brajan Huk zapretio je novom komandantu specijalne jedinice „Kuds“, iranskog Korpusa čuvara islamske revolucije, Esmailu... 24.02.2020, Sputnik Srbija\nOčekivano od družine razbojnika, šta drugo razbojnici i rade nego - razbojništva.\n18:30 24.02.2020 (Osveženo: 18:31 24.02.2020)\n© AP Photo / Vahid SalemiElitni odred Kuds, na čijem čelu se već 15 godina nalazi general Sulejmani, udarna je pesnica spoljne politike Irana, nešto kao CIA i ruski GRU zajedno, broji oko 30.000 boraca. On se bavi obaveštajnom delatnošću i izvođenjem vojnih operacija u inostranstvu. Od 1979. godine bavio se izvođenjem diverzantskih akcija protiv neprijatelja Irana kao i širenjem spoljnopolitičkog uticaja na Bliskom istoku.\nSpecijalni predstavnik SAD za Iran Brajan Huk zapretio je novom komandantu specijalne jedinice „Kuds“, iranskog Korpusa čuvara islamske revolucije, Esmailu Kaniju sudbinom Kasema Sulejmanija, ako ne prestane da ubija Amerikance.\n„Ako Kani nastavi da ubija Amerikance, očekuje ga ista sudbina. Predsednik Tramp je pre nekoliko godina objasnio da će na svaki napad na Amerikance ili interese SAD uslediti odlučujući odgovor. To je predsednik i pokazao (na dan ubistva Sulejmanija)“, izjavio je specijalni predstavnik SAD u intervjuu listu „Ašark el Avsat“.\nOn je naglasio da SAD nastavljaju da podržavaju iranski narod. Po njegovim rečima, obični Iranci su osuđeni na patnju zbog aktuelnog režima u zemlji.\n24 Februar 2020, 20:45


"Mi smo ovdje u malom ćorsokaku": Putin se sprema za duži rat u Ukrajini\n“Mi smo ovdje u malom ćorsokaku”: Putin se sprema za duži rat u Ukrajini\nPredsjednik Sjedinjenih Američkih Država (SAD) Joe Biden rekao je u ponedjeljak da je zabrinut da Putin nema izlaz iz ukrajinskog rata, podsjeća Reuters.\nTromjesečni rat Rusije u Ukrajini je „malo u ćorsokaku“ i čini se da se ruski predsjednik Vladimir Putin sprema za dug sukob, izjavili su u utorak, 10. maja najviši američki obavještajni zvaničnici.\nRusija, koja invaziju naziva „specijalnom vojnom operacijom“, poslala je još vojnika u Ukrajinu u velikoj ofanzivi prošlog mjeseca na istočni dio zemlje, ali sporo dolazi do rezultata, piše agencija Reuters, prenosi Radio Slobodna Evropa.\nNapad Rusije na Kijev zaustavljen je u martu snažnim ukrajinskim otporom.\n„Rusi ne pobjeđuju i Ukrajinci ne pobjeđuju, a mi smo ovdje u malom ćorsokaku“, rekao je general-potpukovnik Scott Berrier, šef Odbrambene obavještajne agencije pred Komitetom za oružane snage Senata.\nOn je dodao da je do sada u ratu poginulo između osam i 10 ruskih generala.\nUpitan o izgledima da Putin upotrijebi taktičko nuklearno oružje, Berije je rekao: „Trenutno to ne vidimo“.\nTokom istog saslušanja, direktorica Nacionalne obavještajne službe Avril Haines rekla je da ruska pobjeda u regionu Donbasa na istoku Ukrajine možda neće okončati rat.\n„Procjenjujemo da se predsjednik Putin sprema za duži sukob u Ukrajini tokom kojeg još uvijek namjerava da postigne ciljeve izvan Donbasa“, rekla je Haines poslanicima.\nOna je dodala da Putin računa na to da će odlučnost Zapada vremenom oslabiti i kako se sukob bude nastavljao, postoji zabrinutost kako će se on razvijati u narednim mjesecima.\n„S obzirom da se Putin suočava sa neusklađenošću između svojih ambicija i trenutnih ruskih konvencionalnih vojnih sposobnosti… u narednih nekoliko mjeseci mogli bismo da vidimo da se krećemo nepredvidivijom i potencijalno eskalirajućom putanjom“, rekla je Haines.\nPredsjednik Vladimir Putin pozvao je Ruse da se bore u govoru povodom Dana pobjede u ponedeljak, ali nije govorio o planovima za bilo kakvu eskalaciju u Ukrajini uprkos upozorenjima Zapada da bi mogao da iskoristi svoje obraćanje na Crvenom trgu da naredi mobilizaciju.\nRusija je pokrenula invaziju na Ukrajinu 24. februara. U ratu su ubijene hiljade civila, milioni Ukrajinaca su u izbjeglištvu, a gradovi su pretvoreni u ruševine. Moskva ima malo šta da pokaže osim pojasa teritorije na jugu i marginalnih dobitaka na istoku, piše agencija Reuters.\n#rusija#vladimir putin#rat u ukrajini


Jul 07, 2021 13:47\n''Uveli smo tim za podršku pregovorima i koordinatore za svih šest klastera i potpuno se pripremili strukturno i organizaciono. Takođe, osnažili smo i političko vođenje procesa uz aktivno učešće predsednika Republike i premijerke, posebno u prvom klasteru koji, između ostalog, obuhvata i reformu javne uprave'', rekla je Joksimović novinarima u Vladi Srbije posle potpisivanja Sporazuma o sprovodenju projekta Podrška reformi javne uprave u procesu pristupanja EU, koji se realizuje uz podršku Nemačke organizacije za međunarodnu saradnju (GIZ).\n''Sva pregovaračka poglavlja iz tog klastera su već bila pripremljena i otvorena. Time je bilo potvrđeno da je nova metodologija 'živa' i da strukturno i organizaciono spremni, uz podršku naših partnera, posebno Nemačke, kada je reč o reformi javne uprave, možemo da nastavimo da jačamo naše strukture'', rekla je Joksimović.\n''Sada je proces nešto zahtevniji, jer svi moraju da budu koordinirani i horizontalno povezani, a iz jednog klastera moraju u isto vreme moraju da budu pripremljena sva poglavlja kojim upravljaju resorna ministarstva, ali i drugi učesnici procesa poput nevladinog sektora, akademske zajednice, profesionalnih udruženja'', pojasnila je ministar.\nUkazala je na značaj potpisivanja sporazuma sa GIZ-om i izrazila uverenje da će taj projekat dodatno osnažiti restruktuiranu organizaciju kako bi, dodala je, Srbija u narednim godinama još dinamičnije i intenzivnije ušla u proces reforme javne uprave.\n''Ovo je potpuno transparentno i svi će biti uključeni. Korisnici su Ministarstvo državne uprave i lokalne samouprave i Ministarstvo za evropske integracije kroz deo gde se svi zajedno bolje pripremamo i snažimo naše strukture za pristupni proces'', navela je Joksimović i zahvalila Nemačkoj i GIZ-u na dugogodišnjem partnerstvu i podršci Srbiji na evropskom putu.\nBrnabić: "Delovalo je da smo naučili da psovanje majke nije u redu" 8


SEEbiz.eu / Stefanović: Tim za Beograd biće poznat početakom naredne godine\nNebojša Stefanović Beograd Srpska napredna stranka izbori u Beogradu\nDatum objave: 19.11.2017. - 10:21:05\nBEOGRAD - Potpredsednik Srpske napredne stranke Nebojša Stefanović izjavio je danas da će ta partija početkom 2018. godine predstaviti kandidata za gadonačenika i njegov tim za izbore u Beogradu.\nStefanović je gostujući na Radio-televiziji Srbije (RTS) rekao da će na listi biti tim ljudi koji su u prethodnom periodu od Beograda napravili bolje mesto za život, jer su otvarali domove zdravlja, bolnice, rekordno smanjili nezaposlenost i javni dug grada.\n"Početkom godine imaćemo priliku da predstavimo taj tim, mislim da je to neko dobro vreme, s obzirom da izbori u Beogradu treba da budu održani do proleća", kazao je Stefanović.\nUpitan da li će u timu biti i ljudi iz Socijalističke partije Srbije (SPS), on je odgovorio da se razgovara o tome, jer žele zajedno da naprave dogovor šta je najbolje za Beogradjane.\nGovoreći o jučerašnjoj sednici Glavnog odbora stranke, na kojoj je odlučeno da ne bude vanrednih parlamentarnih izbora, Stefanović je kazao da se on lično zalagao za izbore, ali da je odlučeno da se "državni razlog stavi ispred stranačkog", nakon što su saslušani argumenti predsedika stranke Aleksandra Vučića.\n"Za razliku od njih drugih koji se možda stide da to kažu, mi volimo i poštujemo predsednika svoje stranke i poštujemo ono kaže. Svima je jasno da rezultate koje imamo i poziciju, imamo najviše zahvaljući radu tog čoveka", ocenio je Stefanović.\nOn je dodao i da su smešne reakcije opozicije na odluku o odustajanju od parlamentarnih izbora.\n"Potpuno jedna kakofonija raličitih stavova koji se menjaju iz dana u dan, po političkim potrebama i očigledno nisu sigurni da će dvostruko da nas pobede u Beogradu, evo pobedili su u Beogradu, ali samo da vidimo da li će to biti dvostruko", rekao je Stefanović.


MIHAJLOVIĆ: U narednoj nastavak radova puta do Preljine - Privrednik - Vesti i privredni adresar zapadne Srbije\nMIHAJLOVIĆ: U narednoj nastavak radova puta do Preljine\nDatum kreiranja: 28.12.2016 - 09:07:45\nMinistarka građevinarstva, saobraćaja i infrastrukture Zorana Mihajlović najavila je da će radovi na izgradnji dela kordira 11 od Surčina do Obrenovca početi u martu.\n“Ono što je važno je da ovaj projekat ima kompletnu projektno tehničku dokumentaciju, potpisan komercijalni ugovor o finansiranju i ne postoji ništa što će odložiti izgradnju”, rekla je Mihajlović.\n“Mi smo nasledili određeni nivo završenosti Koridora 10. O njemu se priča tri decenije i sve ono što je moglo da se završava mi smo pokušali da završavamo.,Nije slučajno što je prethodne dve godine od 90 do 110 kilometara puteva urađeno godišnje, nastavili smo ono što su neki radili 20 godina”, rekla je ministarka.\nNapominjući da je šteta što obilaznica nije počela da se radi pre 10 godina, ona je rekla da je “april mesec je predviđen za obilaznicu”.\nUpitana kako se kompanija Er Srbija našla u budžetu za 2017. godinu Mihajlović je odgovorila: “moguće da je to nešto od ranije, ali ja zaista imam pouzdan podatak da je sve što je bilo u odnosima između Nikole Tesle i Air Srbije već regulisano.\n“Država nije u gubitku, i rezultati to pokazuju. Da li će biti kadrovskih promena ja to ne znam videćemo to u danima koji su pred nama, ali je mnogo važan nastavak i dalji razvoj saradnje jer je nama Air Srbija mnogo pomogla”, napomenula je Mihajlović.


Grenel na Instagramu objavio fotografije sa jezera Gazivode - Kosovo Online\n24. Septembar 2020. • 19:39 > 20:24\nSpecijalni predstavnik američkog predsednika za dijalog Ričard Grenel objavio je danas na Instagramu fotografije, sa portala Kosovo Onlajn, mosta koji se nalazi u Brnjaku kod Zubinog Potoka i jezera Gazivode.\nU znak podrške američkom predsedniku Trampu Srbi na severu Kosova danas su na brnjačkom mostu i na brani jezera Gazivode postavili velike transparente.\nGrenel je na fotografijama označio jezero Gazivode koje se nalazi na severu Kosova i američkog predsednika Trampa.\nNešto kasnije se večeras oglasio i na Tviteru, podsetivši da su se delegacije Kosova i Srbije na razgovorima u Vašingtonu 4. septembra sporile i oko imena ovog jezera. Albanci jezero Gazivode zovu Ujmani.\n"Кako nazvati jezero na Kosovu i u Srbiji predstavljalo je ozbiljnu prepreku uprkos tome što su SAD kovale kompromis da pokrenu studiju izvodljivosti za stvaranje radnih mesta i više energije za region... pa su se obe strane složile oko novog imena: Jezero Tramp", naveo je Grenel u tvitu.\nNa mostu je postavljen transparent sa porukom na engleskom "Predsedniče Tramp, kosovski Srbi zahvaljuju vam na tome što donosite mir".\nNa brani jezera Gazivode poruka je još sažetija i emotivnija, i glasi "Jezero Tramp".\nRičard Grenel Srbi sa Kosova Donald Tramp Gazivode\n24. Septembar 2020. • 19:39\nU znak podrške predsedniku SAD Donaldu Trampu Srbi na severu Kosova danas su na Brnjačkom mostu, koji povezuje Beograd i Prištinu, i na brani jezera Gazivode postavili velike transparente.\nGrenel: U šali sam predložio Kosovu i Srbiji da jezero Gazivode nosi naziv „Trampovo jezero“


Kompanija „Carl Zeiss“, lider u proizvodnji mikroskopa, ali i ostalih optičkih pomagala, omogućila je da Klinika Svjetlost probno koristi prvi na svetu digitalni mikroskop za hirurgiju oka Artevo 800.\nMikroskop se nalazi u zagrebačkoj Svjetlosti, gde su naši hirurzi za prednji i zadnji segment oka isprobali napredne mogućnosti izvođenja hirurških zahvata koristeći naočare za 3D sliku, čime su u potpunosti zakoračili u novu dimenziju oftalmološke hirurgije.\nOvaj napredni mikroskop poseduje i OCT koji u realnom vremenu hirurgu daje informaciju o morfološkoj građi posmatranog tkiva na prednjem segmentu.\nProf.dr.sc.Nikica Gabrić hirurg sa preko 60.000 izvedenih operacija, uradio je zahvate prednjeg segmenta oka, dok je funkcije mikroskopa zadnjeg dela oka izveo doc.dr.sc.Ratimir Lazić, jedan od najboljih vitreoretinalnih hirurga u Evropi.\nS obzirom na napredne funkcije i građu mikroskopa, kompanija Zeiss poslala je Michelle Van Wyk koja je glavni edukator za Carl Zeiss u svetu.\nOna je ovom prilikom ostala oduševljena stepenom tehničke opreme i stručnošću u Klinici Svjetlost, ali i neverovatnom brzinom kojom su hirurzi Klinike Svjetlost upili znanje i primenili novi mikroskop.


Mozzart Sport\t24.03.2017 16:11\nEkipa iz Oregona na svom terenu je prilično ubedljivo pobedila Njujork sa 110:95 i sada je opet na jednu pobedu od glavnih rivala iz Kolorada.\nPokazalo se još jednom da je odlazak reprezentativca Bosne i Hercegovine Jusufa Nurkića prijao i njemu koliko i Jokiću u smislu minutaže i partija. Gorostasni Tuzlak upisao je protiv Niksa još jedan dabl-dabl ove sezone. Na parketu je proveo 27 i po minuta i za to vreme zabeležio 16 poena, 10 skokova i tri asistencije. Inače, otkako je Nurkić došao u Portlandu, ova ekipa je odigrala 15 utakmica i zabeležila devet pobeda i taj učinak ju je maltene i ostavio u trci za plasman u doigravanje na Zapadu.\nTradicionalno, najraspoloženiji kod Portlanda kada je košgeterski učinak u pitanju bio je Demijan Lilard sa 30 poena, a Si Džej Mekalum je na to dodao još 20 poena. Inače, u timu Niksa na ovoj utakmici nije bilo glavnih zvezda, Derika Rouza i Karmela Entonija.\nPortland je odlično otvorio utakmicu, već u prvoj deonici došao je do prednosti od 14 poena. Trejlblejzersi su u tom periodu ubacili 37, a od toga je Lilardovih bilo čak 15. Ovo je Lilardu bila osma utakmica zaredom koju je završio sa 25 ili više poena i to je nabolji niz u njegovoj dosadašnjoj karijeri. U ekipi Njujorka, koja je doživela 45. poraz u sezoni, najbolji strelac bio je Kristaps Porzingis sa 18 poena, a četiri manje postigao je Mindaugas Kuzminskas.\nSjajnu partiju pružio je Demar Derozan u pobedi Toronta na gostovanju Majamiju sa 101:84. Bek ekipe iz kanadske metropole ovaj put spakovao je protivniku 40 poena, sa šutom iz igre 25-14, a na to je dodao i šest uhvaćenih lopti. Toronto bi ove sezone lako mogao da ponese nadimak Kraljevi preokreta, pošto je 19. put od jesenas dobio utakmicu u kojoj je gubio sa 10 ili više poena razlike. Noćas je Majami u jednom trenutku imao 15 poena prednosti, ali se onda Derozan probudio i razigrao. Majamiju nije pomogla ni odlična partija rovitog Hasana Vajtsajda koji je upisao 16 poena i 14 skokova.\nSan Antonio Sparsi nastavili su da vrše pritisak na Golden Stejt Voriorse u borbi za prvo mesto na Zapadu. Ekipa Grega Popovića noćas je na svom terenu savladala Memfis sa 97:90 i zabeležila 55. pobedu u sezoni. Lamarkus Oldridž je dao 23, a Kavi Lenard 19 poena za pobedničku ekipu. Upravo pomenute dve ekipe mogle bi da se sastanu u prvoj rundi plej-ofa, ako poredak na tabeli ostane kao sada. Ovu utakmicu Oldriž će pamtiti i po podatku da je došao do brojke od 15.000 poena u karijeri. To se desilo na dva minuta i 10 sekundi pre kraja i upravo to mu je bio 23. poen na utakmici. Letonac Davis Bertans nije dobio priliku da zaigra na ovoj utakmici, a najbolji u timu Memfisa bio je Majk Konli sa 22 poena.\nKošarkaši Dalasa pobedili su na svom parketu Los Anđeles Kliperse sa 97:95, a heroj navijača bio je Harison Barns. Krilni igrač Maveriksa je dao odlučujući koš, a onda 3,9 sekundi pre isteka vremena ukrao loptu Blejku Grifinu i sačuvao pobedu domaćina. Tako je Grifin uprskao do tada dobru partiju u kojoj je postigao 21 poen, uključujući i devet vezanih u poslednjoj deonici. Najefikasniji kod Maveriksa koji još imaju teoretske šanse za plej-of bio je Set Kari sa 23 poena\nBruklin - Finiks 126:98\n/Lopez 19 - Buker 28/\n/Vajtsajd 16 - Derozan 40/\n/Kari 23 - Grifin 21/\nSan Antonio - Memfis 97:90\n/Aldriž 23 - Konli 22/\n/Lilard 30 - Porzingis 18/


Potez FED očekivan u Rusiji | WebTribune\nHome U FOKUSU Potez FED očekivan u Rusiji\nOdluka američke Uprave federalnih rezervi da podigne kamatne stope neće uticati na ruski budžet niti na valutu, kaže ruski ministar finansija Anton Siluanov.\n“Ta odluka neće uticati na naše finansije, jer imamo dovoljno rezervi i beležimo smanjenje odliva kapitala. Istina, potez Feda utiče na cene sirove nafte, ali to je bilo očekivano i na to smo se pripremali”, rekao je Silanov, dodajući da na ime toga može postojati indirektan uticaj odluke Feda na ruski budžet, prenela je agencija Tas.\nFed je u sredu podigao kamatne stope za četvrt poena, u rasponu od 0,25 do 0,5 procenata, nakon sedam godina rekordno niskog nivoa. Kamate u SAD mirovale su od decembra 2008, a poslednji put su podignute u junu 2006.\nRuska centralna banka je saopštila da su tržišta računala na rast američkih kamatnih stopa i da je odluka Feda bila očekivana. “Odluka američke centralne banke da postepeno počne da normalizuje monetarnu politiku daje određenu sigurnost tržištu i trebalo bi da smanji neizvesnosti”, rekao je predstavnik banke.\n“Do manjeg kolebanja kursa rublje dovode cene nafte u Rusiji. Snažna likvidnost i navikavanje tržišnih igrača na plutajući devizni kurs pružaju podršku valuti”, rekao je on, dodajući da je banka spremna da preduzme sve neophodne mere ukoliko se pojave pretnje po finansijsku stabilnost.\nPotpredsednik centralne banke Sergej Švecov izjavio je da bi potez Feda mogao da dovede do smanjenja velikih investicija u zemlje u razvoju.\n“Kada u SAD imaju priliku za zaradu, investitori će se povući sa rizičnijih tržišta koja nude veći povrat sredstava. Ukoliko američke kamate vremenom porastu za jedan procentni poen, to bi, iako nije mnogo, moglo da podstakne investitore da smanje ulaganja u rizičnija sredstva sa većim povratom i okrenu se manje rizičnim sredstvima iako nose manju zaradu”, rekao je Švecov.\nNEMAČKA NA VRUĆEM FRONTU: Аmеrikаnci u Nеmаčku prеbаcuju svоје nоvе nuklеаrnе аviо-bоmbе B61-12


"Povećanje penzija od pet odsto je ono što možemo da priuštimo u ovom trenutku, a da ne dovodimo u pitanje ključne parametre makroekonomske stabilnosti", precizirao je Vujović u izjavi za RTS iz Vašingtona, gde je predvodio srpsku delegaciju na jesenjem zasedanju MMF-a i Svetske banke.\nPrema njegovim rečima, slično se odnosi i na plate i dodao da ukupno povećanje plata u javnom sektoru ne sme da pređe učešće u BDP-u, projektovanom BDP-u za narednu godinu.\nVujović je napomenuo da su to dobre i optimistične projekcije, budući da se očekuje da se ovogodišnji loši rezultati u poljoprivredi, energetici, građevinarstvu biti kompezovani u narednoj godini.\nUpitan šta je uticalo da zaposleni u administraciji dobiju povećanje od pet odsto, dok lekari, učitelji, nastavnici, policajci 10 odsto povećanja plata, Vujović je odgovorio da su pri odlučivanju o visini povećanja uzeti u obzir svi faktori koji se odnose na složenost, rizičnost, obim posla, kao i na kvalifikacije, te da je zato predloženo "nijansirano" povećanje plata u javnom sektoru.\n"Detalji o tome biće saopšteni konkretnim merama i odlukama Vlade, koje će biti sastavni deo budžeta za narednu godinu", ukazao je ministar.\nVujović je podvukao da je u okviru sektora obrazovanja "nijansirano" povećanje, tako da oni delovi sektora visokog obrazovanja koji sami ostvaruju sopstvene prihode, neće imati maksimalno povećanje od 10 posto.\n"Rekli smo da je to od nula do 10 odsto i tako ćemo to konzistentno i primeniti", zaključio je Vujović\nMMF i Svetska banka zadovoljni programom Srbije\n"Nalazimo se na dobrom putu da sa visokim ocenama završimo osmu i poslednju reviziju postojećeg trogodišnjeg programa sa MMF-om, to je najvažnija vest", istakao je Vujović za RTS.\n"Neka pitanja smo oročili do kraja ove godine, neka će biti rešena u prvom kvartalu naredne godine", istakao je Vujović i naveo da je pitanja tih preduzeća, koja dugo imaju strukturne probleme, biti rešena upravljačkim, tehničkim i tehnološkim restruktuiranjem ili privatizacijom.\n"Mi se nalazimo na kraju tog puta i očekujem da to bude uspešno rešeno u narednim mesecima", naveo je ministar finansija.


Albanija: Na plenarnoj sednici diskusija o produženju vanrednog stanja\nBy Albanian Newsroom / Објављено на: April 23, 2020\nProduženje vanrednog stanja zbog prirodnih katastrofa biće uključeno u dnevni red plenarnog zasedanja albanskog Parlamenta, zajedno sa glasanjem o devet zakona.\nSkupština je započela sednicu danas u 10:00 sati, a sve mere za sprečavanje širenja korone biće pregledane, dok će se skup prenositi uživo na albanskoj televiziji.\nPrema dnevnom redu razgovaraće se o produženju vanrednog stanja, kao i o nekim izmenama i dopunama relevantnih zakona, standardizaciji, zaštiti biodiverziteta, ribolovnim i pomorskim turističkim aktivnostima.\nOstale teme diskusije uključuju:\nRatifikacija albanskog sporazuma o zajmu sa Evropskom bankom za obnovu i razvoj za finansiranje povezivanja regionalnih i lokalnih puteva u Albaniji.\nRatifikacija sporazuma o vojno-finansijskoj saradnji između Saveta ministara Republike Albanije i Vlade Republike Turske, i protokol o sprovođenju finansijske pomoći između Saveta ministara Republike Albanije i Vlada Republike Turske.\nRatifikacija Dodatnog protokola 6 uz Centralnoevropski sporazum o slobodnoj trgovini, ratifikacija Sporazuma o dodatnom zajmu između Republike Albanije i Kuvajtskog fonda za arapski ekonomski razvoj za finansiranje projekta obnove reke Vlores, i konačno ratifikacija sporazuma između Saveta ministara Republike Albanije i Vlade Republike Francuske u vezi sa osnivanjem i delovanjem Francuske razvojne agencije, Proparca i Ekpertise France u Albaniji./ibna


Dodik: Savet bezbednosti nije izazbrao visokog predstavnika, nije bilo konsenzusa - 30.06.2021, Sputnik Srbija\nDodik: Savet bezbednosti nije izazbrao visokog predstavnika, nije bilo konsenzusa\nSrpski član i predsedavajući Predsedništva BiH Milorad Dodik izjavio je Srni da Savet bezbednosti UN nije izabrao visokog predstavnika jer, kako se moglo... 30.06.2021, Sputnik Srbija\nUpitan da prokomentariše obraćanje ministra inostranih poslova u Savetu ministara Bisere Turković na sinoćnjoj sednici Saveta bezbednosti UN bez saglasnosti svih članova Predsedništva BiH, Dodik je istakao da je njenim antiustavnim ponašanjem pred Savetom bezbednosti Predsedništvo BiH degradirano, dok je njegova Ustavom zagarantovana pozicija uništena, prenosi RTRS.Na sednici Saveta bezbednosti, koja je održana sinoć, ruski ambasador u UN Vasilij Nebenzja izjavio je da Rusija nije saglasna sa imenovanjem Kristijana Šmita za novog visokog predstavnika i da ono nije legitimno, niti ima političku podršku za održavanje mira. Nebenzja je rekao i da ministar inostranih poslova u Savetu ministara Bisera Turković nema zakonsko pravo da govori u ime sva tri naroda u BiH pred Savetom bezbednosti, već da je iznela lično mišljenje.Ruski ambasador je podsetio da su zemlje članice Saveta bezbednosti dobile pismo srpskog člana i predsedavajućeg Predsedništva BiH Milorada Dodika u kojem se navodi da Turkovićeva nema zakonsko pravo da govori u ime svih strana.\npolitika, vesti, milorad dodik, bosna i hercegovina (bih)\n07:48 30.06.2021 (Osveženo: 10:47 24.08.2021)\nSrpski član i predsedavajući Predsedništva BiH Milorad Dodik izjavio je Srni da Savet bezbednosti UN nije izabrao visokog predstavnika jer, kako se moglo videti, nije bilo konsenzusa za njegov izbor u okviru tog tela, koje je po odredbama Aneksa 10 Dejtonskog mirovnog sporazuma jedino ovlašteno da odlučuje o imenovanju visokih predstavnika.\nDodik je naglasio da se stoga ne može govoriti o legitimitetu visokog predstavnika u BiH kojeg nameću određene države mimo odredaba propisanih Dejtonskim sporazumom.\nUpitan da prokomentariše obraćanje ministra inostranih poslova u Savetu ministara Bisere Turković na sinoćnjoj sednici Saveta bezbednosti UN bez saglasnosti svih članova Predsedništva BiH, Dodik je istakao da je njenim antiustavnim ponašanjem pred Savetom bezbednosti Predsedništvo BiH degradirano, dok je njegova Ustavom zagarantovana pozicija uništena, prenosi RTRS.\n"Bisera Turković ni juče pred Savetom bezbednosti UN nije bila ministar inostranih poslova u Savetu ministara, već izaslanik bošnjačke politike koju u Predsedništvu zastupaju čak dva člana. Gospođa Turković je, moljakajući za nastavak protektorata u zemlji u kojoj je ministar, prevazišla Biseru koja je iz sveta donosila urme dok su građani BiH iz Srbije dobijali vakcine i spasavali gole živote", konstatovao je Dodik.\nNa sednici Saveta bezbednosti, koja je održana sinoć, ruski ambasador u UN Vasilij Nebenzja izjavio je da Rusija nije saglasna sa imenovanjem Kristijana Šmita za novog visokog predstavnika i da ono nije legitimno, niti ima političku podršku za održavanje mira.\n29 Jun, 22:35\nNebenzja je rekao i da ministar inostranih poslova u Savetu ministara Bisera Turković nema zakonsko pravo da govori u ime sva tri naroda u BiH pred Savetom bezbednosti, već da je iznela lično mišljenje.\nRuski ambasador je podsetio da su zemlje članice Saveta bezbednosti dobile pismo srpskog člana i predsedavajućeg Predsedništva BiH Milorada Dodika u kojem se navodi da Turkovićeva nema zakonsko pravo da govori u ime svih strana.


SRBIJA DIGITALIZUJE – novi iskorak u saradnji Srbije i Severne Makedonije – Balkanekspresrb.rs\nSRBIJA DIGITALIZUJE – novi iskorak u saradnji Srbije i Severne Makedonije\nDirektor Kancelarije za informacione tehnologije i elektronsku upravu Vlade Republike Srbije dr Mihailo Jovanović i ministar za informaciono društvo i administraciju Republike Severne Makedonije Damjan Mančevski danas su potpisali Sporazum u oblasti digitalne transformacije.\nKao rezultat dobre saradnje premijera Republike Srbije i Republike Severne Makedonije Ane Brnabić i Zorana Zaeva i vidljivih rezultata Vlade Srbije na digitalizaciji javne uprave, potpisivanjem ovog sporazuma pokrenut je program „Srbija digitalizuje”.\nZahvaljujući ovom Sporazumu, kojim se definišu konkretne aktivnosti unapređuje se inače već dobra bilateralna saradnja dve zemlje uspostavljena u okviru projekata digitalizacije Zapadnog Balkana, započeta održavanjem Digitalnog samita Zapadnog Balkana u Skoplju 2018. i Beogradu 2019. godine, posebno u oblasti informacionih i komunikacionih tehnologija i njihovoj primeni u razvoju elektronske uprave.\nOvo je, takođe, prvi korak u realizaciji programa “Srbija digitalizuje” kojim Kancelarija za informacione tehnologije i elektronsku upravu Vlade Republike Srbije kreće u širenje znanja i rešenja iz oblasti digitalizacije javne uprave. Naime, ideja i koncept digitalizacije koju je premijerka Ana Brnabić postavila kao jedan od prioriteta Vlade, a koja je u kratkom periodu od samo dve godine rezultirala različitim rešenjima elektronske uprave, prepoznati su u zemljama regiona, kao efikasno sredstvo za uspostavljanje moderne javne uprave i njene transformacije u efikasan servis građana i privrede.\n„Razmena znanja, ideja i iskustava, ali i regionalno povezivanje i omogućavanje elektronskih usluga unutar regiona je od neprocenjivog značaja za dalji razvoj Zapadnog Balkana. U jeku četvrte industrijske revolucije celokupni region ima priliku da ako smo pametni, razumni i posvećeni, nadoknadimo propušteno i bazirajući se na inovacijama, znanju i primeni novih tehnologija stvaramo bolju budućnost“, izjavio je direktor Kancelarije za IT i eUpravu dr Mihailo Jovanović.\n„ Sporazumom koji smo danas potpisali između Vlade Severne Makedonije i Republike Srbije inteziviramo dobru saradnju koju smo već započeli na Digitalnim samitima održanim u Skoplju i Beogradu. Sporazum se odnosi na razmenu iskustava oko novog koncepta internet prezentacija Vlade i ministarstava, kao i novom dvosmernom načinu komunikacije sa građanima“, izjavio je Damjan Mančevski, ministar za informaciono društvo i administraciju Republike Severne Makedonije♦.\nKONAČNA PRESUDA VRHOVNOG SUDA: Holandija odgovorna za smrt 350 Srebreničana u julu 1995\nTRAŽI GA HAG: Ramuš Haradinaj podneo ostavku


Obradović: Trijumf nad Belgijom veliki uspeh celog tima! : Nadlanu.com\nObradović: Trijumf nad Belgijom veliki uspeh celog tima!\nObjavljeno 2. feb 2013. / 21:11:29\n"Kao u najlepšem snu, dobili smo tri meča već posle dva dana. To je zaista retko u Dejvis kupu, naročito u Svetskoj grupi, jer su to sve dobri protivnici. Ovako nešto napraviti i bez Janka Tipsarevića je zaista ogroman uspeh za nas, ipak je Belgija ozbiljan tim", rekao je Obradović nakon pobede Viktora Troickog i Nenada Zimonjića danas u konkurenciji parova i plasmana Srbije u drugo kolo Dejvis kupa.\nObradović je kazao da je reprezentacija imala imperativ pobede zbog pritiska, kao i da je današnji meč bio mentalno težak.\n"Čestitam mojim igračima, igrali su sjajno. Bio je ogroman pritisak, imali smo meč lopte, ali to nismo iskoristili, pa smo potom ipak uspeli da dobijemo meč. Mentalno je izuzetno teško bilo, jer da nismo trijumfovali danas, sutra bi bilo novo opterećenje. Ako vodite u trećem danu sa 2:1, to ništa ne znači, jer je teret na vašoj strani. Vrlo su ozbiljno momci odradili posao do kraja i Belgijancima nisu dali da dišu", kazao je selektor srpskih tenisera.\nObradović je dodao da je ceo tim istrošio mnogo energije na organizaciju ovog duela, pošto je stanje terena u hali u Šarloau bilo na izuzetno niskom nivou.\n"Svi znate da smo imali problem s lošom podlogom i borili smo se s Belgijancima da srede taj teren kako treba, da ne bude blata i da loptica odskače kako treba. Istrošili smo na to mnogo energije. To nismo tražili kao opravadanje unapred ili da tražimo da dobijemo ovaj meč bez igre, jer je organizacija ovog duela bila u pitanju", ocenio je Obradović.\n"Imamo veliki uticaj u Međunarodnoj teniskoj federaciji (ITF) i drago mi je što su nas poslušali oko terena. Pre svega mislim da je to zbog prvog tenisera sveta Novaka Đokovića, tako da nas sa te strane shvataju ozbiljno. Izašli smo na teren iscrpljeni, pre svega zbog promene vremenske zone svih momaka i još jednom moram da im čestitam na dobro odrađenom zadatku", zaključio je Obradović.\nDejvis kup reprezentacija Srbije je danas u dublu pobedila Belgiju sa 3:1, dok su juče pobede u singl konkurenciji zabležili Toricki i Đoković.\nSrbija će se u narednom kolu Dejvis kupa sastati sa boljim iz duela SAD i Brazila, a Amerikanci nakon prvog dana vode sa 2:0.\nbogdan obradovićdejvis kuptenis


Korona virus: U Srbiji manje ljudi u bolnicama, EU ukida restrikcije za revakcinisane državljane trećih zemalja - Ozonpress :: internet portal\nKorona virus: U Srbiji manje ljudi u bolnicama, EU ukida restrikcije za revakcinisane državljane trećih zemalja\nDok u Srbiji pada broj pacijenata u bolnicama koji su zaraženi korona virusom, a u Beograd je stigao i novi kontingent od 440.000 kineskih vakcina Sinofarm, u Francuskoj je počelo dugo očekivano ublažavanje mera.\nU Srbiji je u poslednja 24 časa zabeleženo 686 novih slučajeva korona virusa, a preminulo je još 14 ljudi. Od početka pandemije, korona virus je u Srbiji odneo 6.710 život, a zaraženo je ukupno 707.719 ljudi.\nPored toga, usvojili su predlog da se proširi lista zemalja sa povoljnom epidemijskom situacijom koja omogućava ukidanje restrikcija na ulazak u EU.\nU svetu je do sada zaraženo više od 164 miliona ljudi, preminulo je 3,4 miliona, a izdato je više 1,5 milijardi doza vakcina, pokazuju podaci Univerziteta Džons Hopkins.\nPrema najnovijim zvaničnim podacima, u Srbiji je u poslednja 24 sata preminulo 14 ljudi, a zaraženo još 686.\nOd početka pandemije umrlo je 6.710 ljudi.\nU bolnicama su trenutno 2.410 ljudi, a na respiratorima je 86.\nU poslednja 24 sata testirano je 11.870 uzoraka.\nKon je za dnevni list Danas kazao da je 21. jun, dan za kada je to najavljeno, „nametnula industrija organizatora događaja“ i može da bude pomeren u zavisnosti od epidemioloških uslova.\n„Potrebno je da 50 odsto stanovništva primi obe doze vakcine i da prođe najmanje dve nedelje posle druge doze“, rekao je Kon, koji je i član Kriznog štaba za suzbijanje širenja zaraze virusom kovid-19.\nKon je rekao da će Beograd verovatno dostići taj cilj do 21. juna, dok za ostale delove zemlje „ne može da tvrdi“, ali je trenutnu epidemiološku situaciju ocenio kao solidnu.\n„Drugo, izuzetno je važna aktivnost virusa. Ako bi ona počela da raste taj datum bi morao da se pomeri“, rekao je Kon.\nNadležni u Velikoj Britaniji pozivaju ljude, posebno one koji žive u oblastima u kojima je zabeležen porast broja zaraženih novim indijskim sojem korona virusa da se vakcinišu čim dobiju poziv\nOdređeni broj univerziteta u Velikoj Britaniji priprema se za onlajn nastavu od jeseni\nIz Evropske agencije za lekove (EMA) kažu da se Fajzer vakcina može čuvati u frižideru mnogo duže nego što je prethodno preporučeno.\nZdravstveni radnici u Indiji kažu da je vrhunac poslednjeg talasa epidemije na izmaku, ipak naglašavaju da trenutni podaci o broju zaraženih nisu precizni\nVlada Italije pomerila početak policijskog časa sa 22 na 23 sata.\nDo sada je umrlo 9.07 ljudi, a oporavilo se 170.256 ljudi\nZdravstvene vlasti Indija saopštile su da je u poslednja 24 sata registrovano još 267.334 novih slučajeva zaraze, a umrlo je 4.529, najviše od početka pandemije.\nSpecijalne belgijske policijske jedinice pokrenule su potragu za vojnikom koji je pretio nasiljem tamošnjem vodećem virologu Marku van Ranstu.\nKorona virus: U Srbiji sve manje ljudi u bolnicama, EU ukida restrikcije za državljane trećih zemalja\nKorona virus: U Srbiji manje ljudi u bolnicama, EU otvara granice za revakcinisane državljane trećih zemalja


Momo izazov: Video trend koji brine roditelje | PC Press\nMomo izazov: Video trend koji brine roditelje\n27. februar 2019. Milan Živković\nYouTube i Instagram još uvek nisu uklonili sadržaje u okviru kojih je uznemirujuća video igra koja decu motiviše da učestvuju, te ispunjavaju zadatke kojima ugrožavaju svoju bezbednost. Sadržaji su na platformama ostali i nakon reakcija policije, te je sve više roditelja koji su zabrinuti zbog ovog trenda.\nMomo izazov se pojavio tokom leta 2018. godine, te je još tada okarakterisan kao nešto nepoželjno u životima dece. Igra se zasniva na tome da deca pokušavaju da kontaktiraju izmišljenog horor junaka, a tako što šalju poruke, te pozivaju brojeve potpunih stranaca. Nakon što prođu inicijaciju dobijaju niz opasnih zadataka, te uznemirujućih poruka.\nBritanska policija je izdala saopštenje u kojem stoji da se ova opasna igra krije u okviru drugih bezazlenih sadržaja koje deca prate, te na taj način dolazi do najmlađih korisnika i od njih traži da kontaktiraju one koji upravlaju igrom, a preko popularnih aplikacija za razmenjivanje poruka kao što je WhatsApp. Čim ostvare kontakt sa sa osobama za koje veruju da su Momo deca postaju žrtve psihološke igre, te im se daje do znanja da će čitavu porodicu dovesti u opasnost ukoliko ne ispune zadatke koje su dobili.\nRoditelji tvrde da se video sadržaji koji promovišu ovu igru nalaze i na YouTube Kids platformi, te ističu da su videi koji prikazuju Momo duboko uznemiravajući i da ozbiljno utiču na stanje dece koja su ih pogledala. Tako ovaj trend ukazuje na evoluciju opasnosti koje vrebaju u modernom svetu, te na to da su predatori dospeli i u digitalne prostore dečjih platformi.\nTagovi: Instagram, MoMo, WhatsApp, YouTube, YouTube Kids\n← DIDS 2019 tema – digitalna transformacija kulture i nasleđa\nDigit robot: Do kućnog praga na dve noge →


Obradović o dolasku u Partizan: Odluka do kraja juna\nGoran 10/06/2021, 19:48\nŽeljko Obradović, po mnogima najbolji trener u istoriji evropske košarke i devetostruki osvajač Evrolige, otkrio je da li postoji šansa za povratak u Partizan.\nObradović je tokom gostovanja u emisiji „360 stepeni“ na televiziji N1 na pitanje da li ima želju da se vrati trenerskom poslu rekao:\n„Ideja je da se vratim, samo da vidim da li će neko da se seti da postoji trener Željko Obradović. Desile su se neke privatne stvari, kovid, ali odmorio sam se, napunio sam baterije… Meni je važno da to bude vezano za motivaciju. Motiv znači da ste predani, a ako niste predani i spremni da radite, onda bolje ne ulaziti u priču.“\nPotom je, upitan za potencijalan povratak u Partizan, dodao:\n„Pojavile su se informacije, pričao sam sa klubovima. Partizan je klub koji volim, gde sam počeo, tu sam proveo najlepše godine. Tu sam stekao mnogobrojne prijatelje… Ljudi će uvek pričati, a ja sam rekao da ću odluku o tome gde ću nastaviti da radim doneti krajem juna, u dogovoru sa porodicom i nekim ljudima do čijeg mišljenja mi je stalo.“\nUpitan da otkrije da li je bilo bilo kakvih pregovora, bivši trener Panatinaikosa i Fenerbahčea je otkrio:\n„Nikakve pregovore nisam vodio ni sa kim. Imam čoveka koji mi vodi pregovore, on mi donese informaciju o klubu, i ja posle toga sednem sa ljudima. Ako sam uspeo da procenim da mi je interesantno, sednem i pričam sa ljudima. Ako ne, onda ne pričam, jednostavno ne želim da oduzimam vreme ljudima. Znaćemo za dvadesetak dana“, dodao je Obradović.\nČuveni Žoc je na klupi crno-belih sedeo od 1991. do 1993. i Partizan vodio do titule prvaka Evrope 1992. godine.\nOriginalni članak: Nova S\nPrevious article NOVICA VELIČKOVIĆ, JOKIĆEV MENTOR: “Najlepše što se igra na terenu”\nNext article 360 stepeni: Željko Obradović (VIDEO)


Dve bronze za mlade Omljčane na Evropskom prvenstvu poznavanja saobraćaja - Radio televizija Pančevo\nDve bronze za mlade Omljčane na Evropskom prvenstvu poznavanja saobraćaja\n18. septembra 2019. 18. septembra 2019. 0653\nUčenici osnovne škole u Omoljici osvojili su dve bronzane medalje na Evropskom prvenstvu u poznavanju saobraćaja. Takmičenje je održano u Ženevi od 12. do 15. septembra.\nNa 34. FIA Evropskom takmičenju u poznavanju saobraćaja, četvoro učesnika iz Srbije, od kojih je dvoje iz Omoljice, osvojili su visoko treće mesto. Na samom takmičenju učestvovalo je 22 evropske zemlje. I pored tako jake konkurencije, mališani iz Omoljice uspeli su da se popnu na pobedničko postolje.\nDa bi deca došla do Evropskog takmicenja morala su da pobede na opštinskom, okružnom i republičkom takmičenju. „Glavni vodič“ kroz ovu misiju bio je njihov profesor tehničkog Miodrag Tasić. Osim što im je pomagao u učenju on je bio tu za njih i kada im je bilo teško i kada su, u pojedinim trenucima, psihički „pali“.\nPrema rečima direktora OŠ „Dositej Obradović“ Vladimira Ristića, učešće na takmičenju je veći uspeh od postignutog rezultata. Deca su stekla znanje o bezbednosti u saobraćaju koje će svakodnevno primenjivati, a i sa ostalim učesnicima mogli su da razmene iskustva i da steknu nova znanja, sem onog o saobraćaju.\nOrganizatori takmičenjabili su Svetska automobilska federacija i Auto-moto savez Švajcarske. Direktor Ristić napomenuo je da ovo nije jedini uspeh Omoljčana na takmičenjima, dodavši da su i prvaci države u raketnom i avio modelarstvu.\nČeško pivo i slovačka kuhinja u Novom Sadu na festivalu „Foodplanet“\nZorana Stekovic 13. aprila 2020. 17. septembra 2020.\nNapad Marinike Tepić na lekare, jad i beda politike\nMali: Zakon za 100 evra pomoći mladima na snazi sutra ili 12. januara\nMirjana Popović 10. januara 2022. 10. januara 2022.


Đurović: Vlada NVO sektor posmatra kao troškovnu stavku - Vijesti.me\nĐurović: Vlada NVO sektor posmatra kao troškovnu stavku\n„Iznos novca za NVO se od 2010. godine smanjio za 60 odsto i ne postoji nijedan korisnik budžetskih sredstava kojem su toliko smanjena sredstva“\nPredstavnici Koalicije nevladinih organizacija „Saradnjom do cilja“ pozvali su ministra finansija, Radoja Žugića, da ubrza donošenje podzakonskih akata kako bi se uredio proces finansiranja civilnog sektora, a sljedeća raspodjela bila u skladu sa Zakonom.\nOni su ocijenili da ni 20 mjeseci od usvajanja Zakona o NVO nijesu donijelti podzakonski akti kojima se uređuje novi postupak finansiranja. S tim u vezi, oni su uputili Vladi i Ministarstvu finasija prijedlog procesa finanisiranja NVO iz budžeta.\nIpak, predsjednik Upravnog odbora Koalicije Goran Đurović, ističe da Vlada posmatra NVO kao „troškovnu stavku“.\n„Iznos novca za NVO se od 2010. godine smanjio za 60 odsto i ne postoji nijedan korisnik budžetskih sredstava kojem su toliko smanjena sredstva“, kazao je Đurović na konferenciji za medije.\nĐurović je dodao da je 0,26 odsto budžeta malo za projekte ovih organizacija, pa su zato predložili da je minimum novca, koji treba izdvojiti za NVO, jedan odsto od ukupnog budžeta.\nĐurović je istakao da NVO, za sada, mogu računati samo na fondove iz Evropske unije, kao i da se Koalicija ranije obraćala premjeru Milu Đukanoviću i ministru finansija Radoju Žugiću, ali nije dobila odgovore.\n„Ponovo pozivamo Žugića da ubrza donošenje podzakonskih akata kojima treba da se uredi novi proces finansiranja NVO kako bi sljedeća raspodjela sredstava bila u skladu sa Zakonom“, rekao je Đurović i dodao da će svako dalje odlaganje primjene Zakona o NVO, dodao je, biti direktan pokazatelj da Vlada ne uvažava potrebe građana i rad NVO sektora.\nPotpredsjednica Upravnog odbora Koalicije, Marina Vuksanović, smatra da je finansiranje NVO iz javnih fondova konfuzno jer se ne poštuje Zakon o igrama na sreću i prateći podzakonski akt koji dozvoljava finansiranje samo šest oblasti djelovanja NVO.\nPotpredsjednik koalicije, Zdravko Janušević kazao je da predlog sadrži sve faze postupka dodjele novca.\n„Ta sredstva treba da budu predstavljena javnosti, a da oblasti u kojima se finansiraju projekti NVO iz javnih fondova, odgovaraju potrebama građana i da se prioriteti određuju prema procjeni potreba i javnim politikama u tim oblastima“, rekao je Janušević.\nOn je naveo da rad Komisije za raspodjelu treba da bude profesionalizovan i da je potrebno propisati jasna pravila rada.\n„Treba obezbjediti dovoljan broj administrativnog osoblja koje bi brinulo o validnosti postupanja, rokovima, realizaciji ugovora, praćenju realizacije projekata i izvještavanju i transparentnosti rada komisije“, rekao je Janušević i dodao da kvalitet projekata treba da procijeni osoba koja nije iz NVO sektora ili javne uprave.\nPrema njegovim riječima, neophodno je unaprijediti transparentnost procesa dodjele sredstava posebno u dijelu obaveznog objavljivanja kompletnih odobrenih projekata na sajtu komisije.\nNVO Koalicija-saradnjom do cilja


Prevencija ranog stupanja u brak Romkinja - Grad Prokuplje\n„Drainčevi susreti pesnika“ počinju u ponedeljak\nPrevencija ranog stupanja u brak Romkinja\nU Prokuplju je danas u prostorijama Centra za socijalni rad, održana tribina na kojoj je bilo reči o problemima i posledicama ranog stupanja u brak Romkinja.\nPrisutne pripadnice romske populacije pozdravila je sociolog Centra za socijalni rad u Prokuplju, Milunka Veljković, koja je izrazila zadovoljstvo što je na tribini prisutan veliki broj Romkinja, od najmlađih do najstarijih.\nOna je učesnice radionice upoznala sa pojmom porodice i o zakonskim odredbama kada je reč o sklapanju maloletničkih brakova koji su karakteristični za romsku populaciju. Ispred ove ustanove prisutnima se obratila i pedagog Aleksandra Stojanović, koja je govorila o posledicama ranog stupanja u brak i naglasila da mlade Romkinje treba da se osnaže i podignu svest o značaju obrazovanja i sticanja finansijske nezavisnosti, jer će im to omogućiti da samostalno donose životne odluke.\nPredstavnik romske zajednice za inkluziju Roma u Prokuplju, Safet Sušica je istakao da je današnja tribina organizovana u okviru „Romakted“ programa.\n-Prevencija prerane udaje Romkinja je tema o kojoj danas razgovaramo sa mladim Romkinjama i koje na ovoj radionici imaju priliku da o tome razgovaraju sa stručnim licima. U rešavanju problema romskog stanovništva u Prokuplju, učestvuje i lokalna samouprava, Centar za socijalni rad i Crveni krst, i ovom prilikom se zahvaljujem svima koji nam pomažu da ih rešavamo po prioritetima, rekao je Sušica.\nČlanica Saveta Evrope Vera Kurtić, koja je i predstavnica „Romakted“ programa u Srbiji, istakla je da su rani, prisilni i dečiji brakovi, problem u čitavoj Evropi.\n-Organizovanjem ovakvih tribina, radionica i drugim merama, činimo sve da zaustavimo ovakve brakove. „Romakted“ program je prilika da još jednom podsetimo na ovaj problem i da ukažemo da je neophodno pojačati mere za zaustavljanje ranog sklapanja brakova. Čuli smo da su predstavnice Centra za socijalni rad naglasile da je uloga ova ustanove velika u rešavanju takvih problema i da mlade Romkinje uvek mogu da se za pomoć obrate stručnom timu, ukoliko u svojim porodicama imaju takve probleme, istakla je Kurtić.


Džej Ar Smit - Blic Sport\nKAKVE ŽRTVE PODNOSI Lebron otkrio sa čim se sve suočavao u finalu NBA plej-ofa /VIDEO/\nKošarkaš Klivlenda Lebron Džejms nije uspeo ove sezone da sa ekipom iz Ohaja osvoji NBA ligu. Kavalirsi su u finalnoj seriji poraženi od Golden Stejta sa 4:0 u ukupnom rezultatu.\n"MVP, MVP" Ovako su navijači Golden Stejta dočekali čoveka koji je OTEO pobedu Klivlendu u prvom meču /VIDEO/\nKošarkaši Golden Stejta poveli su u finalnoj seriji NBA lige protiv Klivlenda sa 2:0 nakon što su u drugom meču na svom terenu slavili sa 122:103. Utakmica je protekla u znaku Stefa Karija, koji je oborio rekord u mečevima za prsten, dok su navijači domaće ekipe napravili šou zahvaljujući kom je u centru pažnje bio - protivnički igrač.\nŠTA LI JE ON HTEO DA URADI? Tragičar NBA finala imao "objašnjenje" za neshvatljiv potez /VIDEO/\nKošarkaši Klivlenda nisu uspeli da naprave brejk na prvom meču finala NBA lige, pošto su posle produžetaka poraženi od Golden Stejta sa 124:114. Međutim, moglo je sve da bude drugačije za Kavse da Džej Ar Smit nije napravio nesvatljiv potez kojim je meč odveo u dodatnih pet minuta.\nNBA liga se smeje Smitu: Na terenu ga nema nigde, ali “dominira” na društvenim mrežama\nKlivlend Kavalirsi su pred “metlom”... Golden Stejt igra sjajnu košarku, u finalu NBA lige vodi sa 3:0, a posle trećeg poraza “konjanika” u centru pažnje našao se Džej Ar Smit.\nEvo kako se NBA pretvorio u cirkus /VIDEO/\nU NBA ligi se tolerišu mnoge stvari, poput koraka na koje sudije često "zažmure", ali se u noći između utorka i srede dogodilo da je Klivlendov Džej Ar Smit otišao da se pozdravi sa igračem protivničkog Milvokija, usred utakmice, pa je njegov potez obišao svet. Kako je sve izgledalo, kao i nove detalje tragičnog pada aviona sa fudbalerima brazilskog Šapekoensea možete pogledati u novoj epizodi "Sport na Blic".\nLebron uz "selfi" poručio protivniku u finalu: Čovek sam koji veruje u nezavršena posla\nGlavna zvezda Klivlenda Lebron Džejms izjavio je nakon četvrte pobede nad Atlantom u finalu Istoka 118:88 da, posle povratka među Kavalirse, veruje u osvajanje titule u NBA ligi.\nLebronu je išlo odlično, a onda je ušla rezerva i ubacila osam trojki\nPosle finala Zapada, počela je i završna NBA plej-of serija na Istoku, na kome je najbolji tim te konferencije, Atlanta Hoks, ugostio ekipu Klivlenda i - izgubio prednost domaćeg terena građenu čitave sezone, jer su Kavalirsi trijumfom od 89:97 stigli do 0-1 u seriji koja se igra na četiri pobede.\nDžej-Ar Smit najbolji šesti igrač NBA lige\nKošarkaš Njujork Niksa Džej-Ar Smit najbolji je šesti igrač NBA lige, saznaje agencija AP.


Kako će tehnologija promeniti poslovanje? - Epson\nTehnologija podstiče revoluciju u načinu poslovanja. Kao i sve druge revolucije, njen napredak zavisi od stava onih koji su njome zahvaćeni. Kompanija Epson je nedavno sprovela istraživanje kako bi saznala mišljenje evropskih radnika o tome kako će disruptivna tehnologija uticati na poslovanje.\nU svrhu istraživanja, intervjuisali smo 17 globalnih stručnjaka i obavestili 7000 evropskih poslovnih lidera i zaposlenih o njihovim predviđanjima i hipotezama kako bismo razumeli stavove o transformativnim tehnološkim trendovima.\nJasno je da smo na prelomnoj tački. Većina ispitanika očekuje da će tehnologija doneti korenite promene u njihove delatnosti tokom predstojećih 10 godina. Što se tiče potpuno suprotnih stavova, 8% ispitanika očekuje da će promene biti potpuno revolucionarne, a samo 2% smatra da neće izvršiti nikakav uticaj. Međutim, ako se poslovanje menja, kako evropski radnici očekuju da će se te promene ispoljiti?\nPromena stavova i sektora\nRazne tehnologije će uticati na sektore na različite načine, što se ogleda i u raznovrsnim stavovima koje smo istakli u istraživanju. Nosiva tehnologija je najbolje ocenjena od svih savremenih tehnologija o kojima pitali ispitanike (uključujući 3D štampanje, veštačku inteligenciju, robotiku i druge). Nosive uređaje je pozitivno ocenilo 65% evropskih radnika, dok su bioštampanje i kobotika (kolaborativni roboti) najlošije ocenjeni, pri čemu je bioštampanje dobilo 58% pozitivnih ocena, a kobotika 57%.\nOva razlika može da se objasni stavovima i iskustvom povezanim sa rasprostranjenom primenom nosive tehnologije, dok se bioštampanje smatra nečim što je ograničeno na sektor zdravstvene nege. Poznavanje novih tehnologija je takođe mogući faktor – 60% ispitanika je upoznato sa nosivim tehnologijama, a samo 37% njih je čulo za bioštampanje. Ovo istraživanje ističe izazov prilagođavanja novoj tehnologiji, razumevanje promena i pripremanje kompanija za promene.\nIako su prisutne razlike među tržištima, ono što ih povezuje jeste spremnost radne snage da usvoji novu tehnologiju. Međutim, ovaj optimizam može biti uzaludan ako same organizacije ne nastoje da iskoriste sve prilike koje pruža nova tehnologija. Budući da samo 14% zaposlenih smatra da je njihova organizacija „odlična“ u praćenju novih tehnoloških napredaka, a manje od trećine (28%) smatra da su njihove organizacije veoma uspešne u primeni novih tehnologija, jednostavnu integraciju tehnologija će možda sprečiti nesposobnost organizacija da se pripreme i prilagode. Čak 57% evropskih radnika smatra da će delatnosti i organizacioni modeli imati poteškoća zbog tehnologija u predstojećoj deceniji.\nMada prilagođavanje novim tehnologijama predstavlja opterećenje po poslovanje, a 59% radnika smatra da to povećava troškove rada, postoje jaki argumenti u prilog usvajanju novih tehnologija. Sedamdeset devet odsto ispitanika smatra da tehnologija može da unapredi organizacionu efikasnost. To nagoveštava budućnost u kojoj ćemo imati više vremena i nećemo biti toliko ograničeni klasičnim radnim danima.\nTehnološka transformacija takođe će povećati prihode, kako tvrdi 77% ispitanika. Pojedini stručnjaci predviđaju da će samo internet stvari (IoT) do 2025. godine ostvariti potencijalni globalni ekonomski uticaj u iznosu od 6,2 milijarde USD 1. Iako ove cifre nisu konačne, radnicima je jasan njihov značaj. Sedamdeset šest odsto ispitanika veruje da će tehnologija otvoriti nove mogućnosti za rast, dok 74% njih tvrdi da može da poveća konkurentnost u delatnosti.\nOvo je vreme promena, pa 81% ispitanih evropskih radnika tvrdi da će nas ova transformacija primorati da preispitamo tradicionalne načine poslovanja. Konačno, držanje koraka sa promenama nije neophodno samo zbog konkurentnosti kompanije, primena tehnologije može i da stvori ogroman prostor za budući rast.


Pavić: Komunalna preduzeća na dobrom putu ka samoodrživosti - GradPrijedor.com - Portal grada Prijedora\nHome»Društvo»Pavić: Komunalna preduzeća na dobrom putu ka samoodrživosti\nPavić: Komunalna preduzeća na dobrom putu ka samoodrživosti\n6. maja 2015. Updated: 6. maja 2015. 1 Min Read\nČetiri prijedorska komunalna preduzeća, čiji je većinski kapital 2011. godine sa Vlade Republike Srpske prenesen na lokalnu zajednicu, na dobrom su putu da postanu samoodrživa i da funkcionišu bez finansijske pomoći iz gradskog budžeta, izjavio je gradonačelnik Prijedora Marko Pavić.\n„To su ujedno i preduzeća u koja je u nekoliko posljednjih godina uloženo najviše novca. U `Vodovod` je uloženo blizu 60 miliona KM, u `Toplanu` 15 miliona KM, u `Komunalne usluge` više od pet miliona KM i u `Gradsku tržnicu` blizu dva miliona KM“, rekao je Pavić.\nOn je istakao da u ovim preduzećima godinama nije povećavan broj zaposlenih i da to nisu preduzeća prebukirana radnicima, kako se to obično misli za javna preduzeća.\n„To je znak odgovornog odnosa prema poslu i obavezama koje su pred ovim preduzećima i pred gradskom administracijom, a prošla je godina bila izborna godina“, naglasio je Pavić.\nOn je dodao da u ovoj godini neće biti više poskupljenja osnovnih usluga koje pružaju ova preduzeća, a da je, osim ovog ekonomskog faktora, građanima veoma važan i kvalitet usluga koji je kod većine ovih preduzeća na zadovoljavajućem nivou.


Vesti online / Svet / / Kao da sam u otadžbini\n- Kada čitam "Vesti" imam osećaj da sam u svojoj zemlji. Čitam na svom jeziku, o svom narodu, o dešavanjima u otadžbini, ali i među našim ljudima rasutim po svetu. "Vesti" su moje sredstvo da uvek budem u toku događaja. Prenosim informacije onima koji nemaju priliku da ih čitaju.\nEVROPA Most do rodnog kraja


Mrkonjić: Neće uspeti da nas sruše | Glas javnosti\nutorak 5. februar 2013.\nPočetna > Politika > Mrkonjić: Neće uspeti da nas sruše\nMrkonjić: Neće uspeti da nas sruše\nBEOGRAD - Najgora opcija po državu i građane jeste da ponovo idemo na republičke izbore, izjavio je potpredsednik SPS i ministar saobraćaja Milutin Mrkonjić.\nPotpuno van pameti je,dodao je on, da i ovu godinu provedemo u kampanji, svađama i stranačkim ratovima. Taman smo pokrenuli zemlju i moramo da nastavimo u tom smeru.\nTvrdeći da "afera Šarić" neće srušiti jedinstvo vladajuće koalicije, Mrkonjić je rekao da je premijer Ivica Dačić potpuno jasno celoj Srbiji objasnio slučaj.\n"Ivica je moje političko dete i lično bih mogao da garantujem da nije počinio nikakvo krivično delo i da je potpuno čist. On na najbolji mogući način vodi Vladu i zato je nekim krugovima postao smetnja. Građani sve to prepoznaju", kazao je Mrkonjić.\n"Potpuno se slažemo sa Vučićem da sve mora da se ispita. Apsolutno podržavamo da borba protiv korupcije bude nemilosrdna i da zaštićenih ne bude. Ali, ne podržavamo medijska podmetanja i hapšenja preko novina. Nekome "iza scene" očigledno je stalo da vlada padne i da se zaustavi i naša borba protiv korupcije. Poručujem im: Nećete uspeti!", rekao je Mrkonjić.\nNa pitanje ko to "vreba iza scene", Mrkonjić je odgovorio da "taj neko sigurno nije u vladi".\n"Mi radimo kao tim. Svi partneri iz vladajuće koalicije potpuno jasno su rekli da bi izbori u ovom trenutku naneli štetu državi i građanima. Nikakvih sukoba u Vladi nismo imali i jasno ispunjavamo ciljeve zbog kojih smo se okupili. Izabrani smo da radimo", rekao je Mrkonjić.\n"Na opoziciji je da traži i da priželjkuje izbore. To je prirodno. Ali, bilo bi dobro da i oni koriste legitimna politička sredstva u toj borbi. Socijalisti su bili dostojanstveni i dosledni i kada su otišli u opoziciju. Zato smo se brzo i vratili na vlast", kazao je potpredsednik SPS.\nBombaški napad: Mali Vučetići iz Mitrovice van životne opasnosti


FamiCord Group ulazi na portugalsko tržište preuzimanjem Stemlaba (Crioesteminal) - najveće Portugalske banke matičnih ćelija.\nFamiCord Grupa je mreža banaka pupčane krvi koja nudi skladištenje širom Evrope i posjeduje 8 laboratorija za obradu matičnih ćelija.\nUz kupovinu Stemlab-a (Crioestaminal) u Portugalu, koja je upravo završena, FamiCord je postala najveća banka matičnih ćelija u Evropi. Od septembra 2018. godine u FamiCord bankama čuva se više od 355.000 uzoraka pupčane krvi, pupčanika, krvi iz placente i drugih bioloških materijala.\nKompanija Stemlab je osnovana 2003. godine i bila je jedna od prvih privatnih banaka matičnih ćelija u Evropi. Od početka svog rada, Stemlab je sproveo istraživanja o korištenju matičnih ćelija u liječenju i eksperimentalnoj terapiji.\nVeoma sam zadovoljan što smo postigli dogovor i udružili snage sa kompanijom poput FamiCord, s kojom dijelimo iste vrijednosti i viziju na polju liječenja matičnim ćelijama, a zajedno činimo najveću banku matičnih čelija u Evropi. Ovo ujedinjenje će omogućiti da naše dvije kompanije, koje su i do sada najviše ulagale u istraživanje i razvoj terapija matičnim ćelijama u Evropi, radi na razvoju novih terapija koje će pomoći većem broju pacijenata.\nAndre Gomes, suosnivač, izvršni direktor i član Upravnog odbora kompanije Stemlab.\nOd 2016. godine prisutni su i u Švicarskoj. Stemlab je jedan od vodećih igrača na evropskom tržištu banaka matičnih ćelija.\nFamiCord Group je do sada imao 1.987 liječenja matičnim čelijama od toga 1.082 liječenja matičnim ćelijama iz pupčane krvi i pupčanika.\nInteresantno područje Stemlab-ovih istraživanja je na polju razvoja naprednih medicinskih proizvoda zasnovanih na matičnim ćelijama. Trenutno, ova kompanija se fokusira na istraživanje o upotrebi matičnih ćelija u liječenju dijabetesa, kardiovaskularnih i onkoloških bolesti.\nStemlab ima dva međunarodna patenta za primjenu matičnih ćelija u dugotrajnom tretmanu dijabetičnog stopala i ishemije miokarda. Kompanija radi na razvoju svog poslovanja i na azijskom tržištu.\nNa kraju 2017. godine, Stemlab je skladištio ukupno oko 98 hiljada uzoraka krvi pupčane vrpce ili tkiva i oko 120 hiljada svih vrsta bioloških materijala. U skladu sa procjenama kompanije, udio kompanije Stemlab na evropskom tržištu iznosi oko 7%.


Opštinu Plandište zvanično posetio Vanja Udovičić, ministar omladine i sporta u Vladi Republike Srbije – Plandište online\nUSPEŠNA AKCIJA DDK U PLANDIŠTU\nIzabrani lekari u Plandištu idu i na hitne intervencije\nTakmičenje na ribnjaku “Bager” u Plandištu 19-21 Jul 2019\nLikovni ulični atelje – Plandište 2019\nOpštinu Plandište zvanično posetio Vanja Udovičić, ministar omladine i sporta u Vladi Republike Srbije\n08.05.2019\t218 Pregleda\nOpštinu Plandište zvanično posetio Vanja Udovičić, ministar omladine i sporta u Vladi Republike Srbije. Ministar je u pratnji domaćina, predsednika opštine, Jovana Repca i ostalih funkcionera Opštine, zamenika, Gorana Donevskog, predsednika i zamenika SO Plandište, Endre Saboa i Vladana Mladenovića i sekretara Sportskog saveza opštine, Milana Puđe, posetio OŠ “Dositej Obradović“ Plandište i detaljno razgledao Fiskulturnu salu ove škole.\nIspred škole i u samoj Fiskulturnoj sali, ministra Udovičića su dočekali svi učenici škole u Plandištu zajedno sa direktorom, Savom Divljakovim, učiteljima i nastavnicima i ostalim zaposlenim u školi. Posebna radost za učenikie bio je pozdrav ministra ponaosob sa većim brojem učenika. Bila to prilika da se ministar Udovičić upozna sa načinom rada školskog sporta i vidi u kakvim uslovima treniraju i gde se takmiče učenici osnovnih škola sa teritorije opštine Plandište kao i lokalni odbojkaški i košarkaški klubovi. Pre nego što je sa tribina, u pratnji domaćina video pokazne treninge FK „Sloga i OK „Plandište“, ministar je o potrebama klubova i problemima razgovarao sa trenerima i predsednicaima klubova.\nZa školu u Plandištu, ministar Udovičić je doneo poklone za koje je rekao da je zacrtao sebi i svom Ministarstvu da u roku od šest meseci obiđe 250 osnovnih škola u Srbiji i podeli iste poklone. Ministar je danas u Plandištu izjavio da zahvaljuje predsedniku Opštine što na jedan odgovoran način postavlja sistem sporta i sistem omladine u prvi plan. Svojim delovanjem je pokazao da su mu deca i mladi na prvom mestu i od srca mu na tome čestita jer pokazuje kroz uređeni sistem omladinske politike, kroz donešen Akcioni plan za mlade za naredne dve godine, kroz sistematizovano mesto lokalnog koordinatora kancelarije za mlade, kroz celokupnu strukturu koja je neophodna da postoji na lokalnom nivou da bi mladi mogli da se dokažu na teritoriji Jedinice lokalne samouprave, da vodi brigu o najmađima i omladini.\nTakođe je izjavio da je najbolji način da se čuju realni, dnevni promblemi i najbolji način da se oseti sa kojim se problemina suočavaju lokalni klubovi ali i mladi na teritoriji lokalne samouprave jeste poseta i razgovor na terenu što pokušava u poslednjih 6 meseci.\nNastavljamo akciju doniranja sportke opreme i sportskih rekvizita za osnovne škole. Cilj nam je da 250 osnovnih škola do kraja ove godine dobiju novu školsku opremu , sportske rekvizite, prvenstveno tu mislimo na 40 lopti za 4 sporta, dva nova gola, dve nove table, dva nova obruča i mrežu za odbojku. Time želimo da podstaknemo decu da se bave fizičkim vaspitanjem na kvalitetniji način , da ih motivišemo da uđu u sistem sporta ali da motivišemo i profesore fizičkog vaspitanja da na kvalitetniji način rade ali da imaji najbolje uslove kao svuda, širom Srbije. I danas pokazujemo da vidimo Plandište na isti način ako bilo koju drugu lokalnu samoupravu u Beogradu. Ne pravimo razliku između Severa i Juga, Istoka i Zapada . Želimo da na isti način pristupimo realnim dnevnim problemima svih opština, da na isti način da pristupimo i rešavanju tih problema, ne samo da ih detektujemo već i da zajednički uđemo u koštac i rešavamo te probleme. U naredna 2 meseca očekujem da se završe sve potrebne radnje kako bismo pristupili uređenju otvorenom terenu iza škole koji smo danas posetili. Kao što pravimo najbolje uslove u fiskulturnoj sali, za svu decu Plandišta želimo da obezbedio uslove i za bavljenje rekreacijom i sportom izvan škole. Želja nam je a svako dete ima kvalitetan, praviln razvoj i mogućnost da se bavi sportom, rekao je ministar Vanja Udovičić.\nPredsednik opštine, Jovan Repac je zahvalio ministru Udovičiću za današnju posetu kao što su zahvalili direktor škole, trener FK Sloga Bojan Poznić i trener OK Plandište, Dalibor Putica. Predsednik je tom prilikom izjavio da su Vlada Republike Srbije i Kancelarija Marka Blagojevića izdvojile 92 miliona dinara za renoviranje OŠ “Dositej Obradović“ Plandište i samim tim još jednom dokazali da male sredine imaju šansu isto kao i one velike. Pričali smo o problemima koji su pred nama, koji su već nekih niz godina tu, a konačno je došlo vreme da se oni rešavaju, u vidu svlačionica i sportskih terena. Imamo obećanja ministra, a i naša čvrsta obećanja, kao Lokalne samouprave su da ćemo zajedničkim radom da dovedemo teren FK Sloga u što bolji ambijent, da možemo da se takmičimo u što jačim ligama. Naši treneri su kvaliteteni i bitno je da se naša deca sklone sa ulica. Dajemo im punu podršku i nadu da budu sportskog duha i samim tim izrastu i prave ljude, a to je najbitnije i cilj je svih nas, rekao je predednik opštine, Jovan Repac.\nPrethodna: SPORTSKI REKVIZITI I 40 LOPTI ZA ŠKOLU U PLANDIŠTU\nSledeća: Plandište, SUZBIJANJE LARVI KOMARACA\nMeštani Plandišta i danas su bili bez vode, zbog radova na sanaciji ...


Ambasadorica Slovenije poručila studentima “Prijateljstvo u politici je moguće” - International Burch University\nDanas je na Internacinalnom Burch univerzitetu u organizaciji Odsjeka za međunarodne odnose i evropske studije predavanje za studente održala ambasadorica Slovenije, Njena ekselencija Zorica Bukinac, na temu „Slovenija i BiH - trajno prijateljstvo“\nAmbasadorica je predavanje počela pitanjem "Da li u politici postoji prijateljstvo?" Odgovor je bio da postoji i da su naše zemlje dobar primjer za to. Nakon što je objasnila kojim putem je išla Slovenija proteklih desetljeća, ambasadorica je istakla da naša zemlja treba nastaviti put evropskih integracija, jer taj put nema adekvatnu alternativu.\nSlovenija je bila u izazovu u momentu kada je trebala odlučiti kako se udaljiti od bivše Jugoslavije, a ujedno biti prihvaćen od zapadne Evrope. Bukinac je istakla da je strateški cilj zemlje bio jasan, i da je neophodno ići naprijed i okrenuti se prema se prema Zapadu.\nMeđutim, Slovenija nije bila ekonomski spremna za integraciju sa Zapadom, te je ubrzo shvatila da će ekonomiju razvijati sa zemljama zapadnog Balkana, što su uspješno uradili.\n„U vrijeme kad smo se okrenuli ka Zapadu, ekonomske i socijalne veze ostale aktivne sa zemljama bivše Jugoslavije i ova kombinacija se pokazala kao ispravna“, zaljučila je ambasadorica Bukinac, ističući kako je saradnja sa Bosnom i Hercegovinom od velikog značaja za obje zemlje.\nPrisutni studenti su postavljali pitanja, diskutovali sa ambasadoricom...Ovo je za njih još jedna prilika da se susretnu sa političkom praksom iz prve ruke, što im je Odsjek za međunarodne odnose i evropske studije kroz svoj program i omogućava, dovodeći gostujuće predavače .\n„Naš cilj je omogućiti studentima širenje vidika, razvijanje mreže poznanstava i priliku da se upoznaju sa političkom praksom iz prve ruke“, istakao je prof. Alija Kožljak, predavač na Odsjeku za međunarodne odnose i evropske studije na Internacionalnom Burch univerzitetu.\nNakon predavanja, ambasadoricu smo ispratili na put prema Sloveniji, gdje će učestvovati na jako bitnom događaju u okviru kojeg će ugostiti najveće državne zvaničnike Bosne i Hercegovine.\n#Burch, Internacionalni Burch univerzitet, IBU, #ZoricaBukinac, #Sovenija, #BosnaiHercegovina


Vesti online / Vesti / Ex YU / Srbi čekaju na konkretne poteze Zagreba\nSrbi čekaju na konkretne poteze Zagreba\nProšle nedelje hrvatska predsednica obećala je da će i Zagreb raditi na poboljšanju položaja i prava Srba u toj zemlji. Predsednik Saveza Srba iz regiona Miodrag Linta se nada da će institucije u Hrvatskoj ubrzati ekshumaciju posmrtnih ostataka Srba sa desetine poznatih grobnih mesta.\nMilorad Pupovac i Miodrag Linta\nNa konkretne poteze i inicijative Zagreba još se čeka, kaže za RTS predsednik Srpskog narodnog vijeća Milorad Pupovac.\nOčekuje se da će hrvatska predsednica razgovarati s predstavnicima udruženja nestalih Srba ali se još ne zna kada. To očekuju i u Srbiji.\nPredsednik Saveza Srba iz regiona Miodrag Linta se nada da će institucije u Hrvatskoj ubrzati ekshumaciju posmrtnih ostataka Srba sa desetine poznatih grobnih mesta i, s druge strane, da će ubrazati ekshumaciju 1.000 posmrtnih ostataka koji se nalaze u zavodima za sudsku medicinu u Zagrebu, Osijeku i Splitu.\n* Ante Ramljak podneo ostavku\n* Vučić o poseti Hrvatskoj: Najvažnije je ono što će uslediti\nLinta je, u odvojenom saopštenju, naveo da je predsednik Srbije Aleksandar Vučić ispunio dogovor koji je postignut na sastanku sa hrvatskom predsednicom u Zagrebu da će primiti predstavnike hrvatske nacionalne manjine i predstavnike nestalih Hrvata.\n"Predsednik Vučić je poslao jasnu poruku da se Hrvati ne smeju osećati ugroženo i da će biti integrisani u sve segmente društva, kao i da će državni organi učiniti sve u pronalaženju i rasvetljavanju sudbine nestalih", naveo je Linta.\nLinta je istakao da je ključna stvar da Hrvatska "pokaže stvarnu političku volju da poboljša položaj preostalih Srba, da počne rešavanje brojnih problema srpskih povratnika i stotina hiljada proteranih Srba koji žive rasejani širom sveta".\nProšle nedelje hrvatska predsednica obećala je da će i Zagreb raditi na poboljšanju položaja i prava Srba u toj zemlji.\nPredsednik Srbije Aleksandar Vučić razgovarao je juče sa predstavnicima hrvatske nacionalne manjine u Srbiji i predstavnicima hrvatskih udruženja nestalih lica i tom prilikom im preneo da će državni organi Srbije učiniti sve u pronalaženju i rasvetljavanju sudbina njihovih najbližih.\nEX YU Hrvatska: Srbi da plate rušenje sopstvenih kuća spaljenih u "Oluji"


Na ivici - datum: 2018-08-11 NIKŠIĆKA NVO „IZVOR ŽIVOTA“ APELUJE ZA POMOĆ\nFurundžić Za transplantaciju potrebno 30.000\nNevladina organizacija (NVO) „Izvor života“ iz Nikšića pozvala je sve privrednike i ljude dobre volje da pomognu u prikupljanju novca za liječenje dvadesetsedmogodišnjeg Andra Furundžića iz Bijelog Polja. Porodica Furundžić obratila se nikšićkoj NVO za pomoć jer je mladiću neophodna transplantacija bubrega u privatnoj klinici u Turskoj koja sa svim troškovima košta oko 30 hiljada eura. Mladi Bjelopoljac zbog oboljenja bubrega već četiri godine tri puta nedjeljno odlazi na dijalizu, a njegova porodica, koja živi od 200 eura mjesečnih primanja, nije u mogućnosti da obezbijedi potreban novac za transplantaciju.\n-Androva sestra odlučila je da bude donor i uradili su sve analize koje su potvrdili da su kompatibilni. Porodica je iscrpljujući sve dalje mogućnosti za novčana sredstva odlučila da pozove našu NVO, a mi smo odlučili da pozovemo sve ljude dobre volje i privrednike da pomognu ovom veselom mladiću da ode na željenu transplantaciju i normalno nastavi svoj život, navela je Ivana Lupšić koordinator „Izvor života“ za sjever Crne Gore.\nTa NVO će u narednom periodu organizovati niz donatorskih večeri na kojima će se prikupljati sredstva za mladog Furundžića, a oni koji su u mogućnosti da mu pomognu to mogu učiniti uplatom novca koji je na ime njegove majke Stanislave Furundžić otvoren kod CKB banke, a broj je 510-3003962285147-31.B.B.


Dobar voćar » Rusija: Sankcije između Rusije i EU koštaju za dvije godine 90 milijardi evra\nRusija: Sankcije između Rusije i EU koštaju za dvije godine 90 milijardi evra\n“Evropska unija gubi više od 90. milijardi evra za dvije godine kao rezultat sankcija koje su na snazi sa Rusijom”. Ovo je za državnu televiziju izjavio Dimitri Medvedev.\nProcijena je da bi već u ovoj godini šteta koju trpi Evropska Unija iznosila oko 40.milijardi evra, dok bi u narednoj 2015.godini rezultat gubitka usled snakcija po zemlje Evropske Unije premašio 50. milijardi evra. Posebno su pogođene velike evropske države u čijem udijelu BDP-a veliki značaj ima agrarni sektor.\nPrema riječima poljskog ministra finansija Mateusz Szczurek, velik gubitak u agraru trpe poljski proizvođači upravo iz razloga što su vodeće tržište do sada bile Rusija i Ukrajina.


Mali:Zavod za urbanizam pokretačka snaga "buma" investicija - Studio B\nMali:Zavod za urbanizam pokretačka snaga „buma“ investicija\nMali:Zavod za urbanizam pokretačka snaga „buma“ investicija Tanjug\nBeogradBeograd Pocetna 06. 10. 2017. 14:46:26\nZavod za urbanizam je bio pokretačka snaga „buma“ investicija koje trenutno imamo u Beogradu, a 2019. godine, zahvaljući njemu, 90 odsto grada biće pokriveno planovima generalne regulacije, izjavio gradonačelnik Siniša Mali.\n„Ovo javno preduzeće, koje je u vlasništvu Grada, nikada nije bilo vrednije nego u prethodne tri godine“, rekao je Mali novinarima nakon što je posetio Zavod za urbanizam i razgovarao sa zaposlenima.\nZavod za urbanizam je, prema njegovim rečima, uradio preko 100 planova generalne regulacije tako da je sada planovima pokriveno 65 odsto teritorije Beograda.\n„U naredne dve godine završićemo još 120 planova i pokrićemo preko 90 odsto teritorije grada Beograda sa planovima“, najavio je Mali.\nGovoreći o građevinskim dozvolama, koje mnogim Beograđanima „zadaju glavobolje“, gradonačelnik je rekao da one same po sebi nikada nisu bile problem jednom kada se prikupi dokumentacija, već ljudi često nisu znali šta na svojim parcelama smeju da grade.\n„Sada te planove imamo. Ko god ima parcelu, zna šta i koliko može da gradi i samo ostaje da se napravi projekat, podnese zahtev za građevinsku dozvolu i da se ta građevinska dozvola izda“, ističe Mali.\nOn je dodao da je upravo iz tog razloga pokrenut proces investicija i ubrzano je vreme za izdavanje građevinskih dozvola.\nDirektorka Zavoda Vesna Tahov rekla je da su gradonačelnika upoznali sa tim kako napreduju pojedini projekti poput parka Ušće i Bloka 13.


KC Banja Luka: Pušten u rad treći linearni akcelerator - Klix.ba\nKC Banja Luka: Pušten u rad treći linearni akcelerator\n3.10.2013. u 16:27\nPredsjednik Republike Srpske Milorad Dodik svečano je u Centru za radioterapiju u Banjoj Luci pustio u rad treći linearni akcelerator za provođenje zračne terapije, vrijedan osam miliona KM, kojim počinje primjena "Rapid ark" tehnologije za maksimalno preciznu isporuku terapijske doze zračenja.\nDodik je rekao da se na ovaj način Centar za radioterapiju svrstava u evropski i svjetski vrh, a da Banja Luka postaje referentno ime na listi značajnih medicinskih destinacija.\nOn je dodao da je najveći uspjeh što se svi oboljeli liječe bez čekanja i ukazao na značaj obezbjeđenja investicija u oblasti dijagnostike, koje će omogućiti rano otkrivanje bolesti.\nDodik je izrazio zahvalnost menadžmentu Kliničkog centra Banja Luka i kompanije Euromedic, kao i osoblju, koji nastavljaju da provode ideju da Centar za radioterapiju pruža najbolje usluge u regionu.\nPrema njegovim riječima, kompanija Euromedic International ispunjava svoje obaveze iz javno-privatnog partnerstva uspostavljenog sa Vladom prije tri godine.\n"Naravno da idemo dalje, ne smijemo stati, jer ako stanemo par godina izgubili smo primat u ovoj oblasti. Naše opredjeljenje je da izgradimo bolnicu u Doboju i da bitno modernizujemo bolnicu Kasindo. To nije lako, jer nema zemlje bez značajnih problema u javnom sektoru, ali to ne mora značiti da treba da odustanemo od razvoja", naglasio je Dodik.\nPredsjednik RS očekuje da će se ubrzo zatvoriti i međunarodni tender za rekonstrukciju Kliničkog centra vrijedan 80 miliona KM, nakon čega će ova zdravstvena ustanova ući u najbitniju fazu svog postojanja, jer će podizanjem nivoa drugih zdravstvenih usluga ući u krug najreferentnijih u regionu.\nMinistar zdravlja i socijalne zaštite RS Dragan Bogdanić istakao je da je puštanjem u rad trećeg linearnog akceleratora pacijentima iz RS omogućena još jedna brža i efikasnija terapija.\nOn je dodao da su kontinuiranom modernizacijom Centra za radioterapiju najtežim pacijentima omogućeni prijatni uslovi boravka, vrhunska usluga i najbolja terapija, podsjetivši da u Centru od početka rada ne postoje liste čekanja.\nBogdanić je napomenuo da je liječenje onkoloških bolesnika u Republici Srpskoj u potpunosti pokriveno iz Fonda zdravstvenog osiguranja, dok je zalaganjem Vlade da se uspostavi ovaj centar pacijentima omogućeno liječenje u Republici Srpskoj i oslobodilo ih od dodatnih neugodnosti putovanja u okruženje.\nDirektor Kliničkog centra Banja Luka Duško Račić rekao je da saradnja ove ustanove i Centra za radioterapiju kompanije Euromedic International predstavlja uspješan primjer javno-privatnog partnerstva, zahvaljaujući kojoj pacijenti u protekle tri godine imaju potpunu uslugu kod liječenja malignih oboljenja.\nOn je dodao da se za naredni period planira otvaranje Kliničkog centra i Centra za radioterapiju za pacijente iz regiona.\nDimitris Mulavasilis, predsjednik kompanije Euromedic International, koja pruža usluge u Centru, rekao je da kombinacija najmodernije tehnologije i vrhunske kliničke prakse, omogućava da onkološki pacijenti iz Banje Luke i okruženja dobiju uslugu na svjetskom nivou bez putovanja u inostranstvo.\nOn je izrazio opredjeljenje za dalje ulaganje u Republiku Srpsku u skladu sa potrebama Vlade.\n"Naša vizija je da pružamo beskompromisne medicinske usluge na polju radijacione onkologije i dijagnostike i na način koji je djelotvoran za državu", naveo je Mulavasilis, naglasivši da osoblje Euromedic Internationala obučavaju stručnjaci Houston Methodist bolnice u Teksasu, koja je svjetski priznat centar za liječenje karcinoma.\nOn je precizirao da je ova kompanija, kao panevropski pružalac medicinskih usluga, prisutna u 15 zemalja, vodi 105 medicinskih centara sa više od 3.000 profesionalaca i brine o više od četiri miliona pacijenata godišnje.\nDirektor Euromedic Banja Luka Marijan Bilić istakao je da je Centar za radioterapiju usvojio sve tehnologije koje je ova kompanija obećala.\nOn je dodao je sav novac u Centar uložila ova kompanija, ali da je Vlada RS obezbijedila uslove da on nastane i ostane u Republici Srpskoj po isteku ugovora.\nBilić je naveo da u Centru radi osoblje iz Sremske Kamenice, Beograda, Skoplja, Podgorice i Banje Luke i izrazio želju da se kroz otvaranje katedre na Medicinskom fakultetu Univerziteta u Banjoj Luci usavrši rad u ovoj oblasti.\n"Ako stanemo, onda propadamo, moramo ići dalje i mi ćemo ići dalje", rekao je Bilić.\nRapid Ark tehnologija, čija primjena počinje trećim linearnim akceleratorom, omogućava kontinuiranu isporuku maksimalne doze zračenja na tumor u najkraćem periodu, uz maksimalnu zaštitu tkiva. Čitav proces liječenja kontrolisan je računarskim sistemom, a mogućnost greške svedena je na minimum.\nCentar za radioterapiju Banja Luka jedini je centar po modelu javno-privatnog partnerstva u Republici Srpskoj, a kompanija Euromedic International iz Amsterdama počela je 2009. godine izgradnju i opremanje, dok su naredne godine preuzli sve onkološke pacijente u Republici Srpskoj.\nSAD: Grupa bajkera napala i pretukla vozača Range Rovera\n03.10.2013. u 16:30\nSAD: U sudaru autobusa, kamiona i automobila poginulo osam osoba\n03.10.2013. u 16:01


Grci na ivici nerava: Sukobi, neredi, anarhija - zemlja pod žestokim tenzijama - Sputnjik Srbija\n18:33 22 April 2021\n20:30 10.03.2021 Preuzmite kraći link\nNajmanje trojica policajaca su povređena, jedan od njih teško, tokom sukoba koji su izbili kada je oko 5.000 ljudi izašlo na ulice inače mirne atinske opštine Nea Smirne. Novinarka Jasmina Pavlović Stamenić, dopisnik „Politike“ iz Atine za Sputnjik objašnjava šta se zapravo desilo i uzrokovalo izlazak demonstranata na ulice.\nGrci na ivici nerava\n„Policija, koja ima ovlašćenja da kontroliše građane jer svi imamo ograničeno kretanje, u nedelju je prišla nekom paru koji je sedeo na klupi i iz nekog razloga htela da im naplati kaznu, iako su oni u telefonu imali uredne podatke da su se prijavili i da im je odobren izlazak. U to se umešao neki mladić koji je tu bio prisutan i policija je krenula na njega, oborila ga je na zemlju i počela da ga udara. Šta se tu tačno desilo i da li je on pružao otpor mi ne znamo, to smo videli na snimcima na kojima je izgledalo da ga policija tuče, a da on viče: „Boli me, boli me“. Nakon tog događaja počeli su protesti građana tog naselja, koji smatraju da je policija primenila nepotrebno veliku silu. Teško je biti realan i napraviti pravu ravnotežu, jer je činjenica da su usled pandemije i lokdauna svi na kraju nerava, i policija i građani“, kaže naša sagovornica.\nOna napominje da u Grčkoj postoji jedna čudna stvar, a to je stalno prisutan veliki otpor prema policiji.\n„Neću da ih branim, ali policija je uvek „najveći krivac“ i to se desilo i ovog puta, a sve to potiče iz vremena hunte i velikih represivnih mera. Međutim, mirne demonstracije koje su u utorak krenule, kao i u brojnim situacijama do sada, prerasle su u nerede jer se umešalo 600 ili 700 „kapuljaša“, kako ih ovde nazivaju, koji su počeli policiju da zasipaju kamenicama. Ja govorim na osnovu onoga što sam videla na snimcima jer se televizija direktno uključivala. To je bio bukvalno „rat kamenicama“, oni su napali policijsku stanicu, napali su patrolu koja na motorima kruži po opštini i bukvalno ih obarali sa motora, dok je u okolini ceo grad goreo“, pojašnjava Jasmina Pavlović Stamenić.\n„Kapuljaši“ i policija u „ratu“ kamenicama\n„Kapuljaši“ su, napominje naša sagovornica, uništavali automobile, palili jelke i kontejnere, a na policajce su bacali „molotovljeve koktele“, udarali ih bejzbol palicama i metalnim šipkama, šutirali ih i gazili.\n„To je bilo stvarno strašno, a na kraju je pet policajaca u teškom stanju odvedeno u bolnicu“, priča novinarka i napominje da već godinama u demonstracije u Grčkoj stalno upadaju grupe takozvanih „kapuljaša“.\n„To su ljudi koji apsolutno organizovano rade, jer je policija kasnije u toku večeri pronašla skladište sa više od deset ili petnaest flaša sa benzinom. Čudno je da kroz sve ove godine i vlade koje su se smenjivale, niko do kraja nije imao snage da stane na rep tim anarhističkim grupama, jer sasvim je sigurno da to nije grupa nezadovoljnih mladića koji su izašli na ulicu, već je reč o organizovanoj akciji. To smo videli više puta u proteklih deset godina, kako je uništavan centar Atine i kako razbijaju prodavnice“, ističe sagovornica Sputnjika.\nTrvenja između političkih partija\nI direktor grčkog „Sputnjika“, Vangelis Kotrozos kaže da je protest građana nezadovoljnih nasiljem i reperesijom od strane policije pokrenut nakon video snimka koji je kružio društvenim mrežama, a na kome se video incident sa mladićem kojeg tuče policija.\n„Nema sumnje da je među građanima koji su krenuli u miran protest bilo ljudi koji su nameravali da izazovu incidente. Dakle, do nemira nije došlo slučajno, a na društvenim mrežama ima objava da su se huligani koji pripadaju određenim grupama udružili kako bi izazvali nerede. Ima različitih izveštaja o događajima u utorak veče i iako ne možemo tvrditi da su svi istiniti, navodi se da je u pitanju ipak bilo orkestriranje nereda. Međutim, ove tenzije su takođe isprovocirale i političku reakciju, sa opozicionim partijama koje su uputile oštre kritike na račun vlade „Nove demokratije“. Vlada je, sa druge strane, odgovorila opoziciji da svojim stavovima „dolivaju“ ulje na vatru i produbljuju podele između policije i građana“, navodi Kotrozos.\nTenzije, kako ističe, postoje na dva nivoa – političkom, u smislu podela između političkih partija, odnosno opozicije i vlasti, i na društvenom nivou.\n„Mi smo u petom mesecu lokdauna i društvo je pod velikim pritiskom. Incidenti poput ovog sa teško povređenim policajcem sasvim sigurno ne pomažu i stvari vrlo lako mogu eskalirati. Ukoliko se tenzije nekako ne smanje, plašim se da bismo mogli biti svedoci sličnih događaja i u narednim danima“, ukazuje Vangelis Kotrozos.\nTeške mere – slabi rezultati\nJasmina Pavlović Stamenić kaže da iako su građani nervozni, u suštini u javnim manifestacijama mirno podnose teške mere koje se sprovode kako bi se pandemija držala pod kontrolom. Prema njenim rečima u Grčkoj ne rade škole, a ugostiteljski objekti ne rade od 26. oktobra prošle godine, a policijski čas traje punih pet meseci.\n„Izlazi se ograničeno, pomoću sistema SMS poruka. Ne rade prodavnice i ne možemo da kupimo elementarne stvari, osim ako je u pitanju prehrana. Mere su pre izvesnog vremena pooštrene pa se možemo kretati ne dalje od dva kilometra od kuće, što znači da ne možemo ići u nabavku u drugu opštinu. Mere su pooštrene iz potrebe da se izađe na kraj sa koronom, ali ispostavilo se da broj obolelih, i pored mera, naglo raste. Juče je bilo 3200 novoobolelih što je za Grčku stravično veliki broj jer njihov zdravstveni sistem to ne može da podnese, a u bolnicama je popunjeno više od 95 posto kapaciteta. Danas se priča o tome da će mere sasvim sigurno biti produžene do kraja meseca, a sve češće je prisutno pitanje - čemu sve ovo, kada sve te mere u kojima mi živimo pet meseci praktično nisu dale velike rezultate“, zaključuje naša sagovornica.\nGrčki ombudsman koji radi na slučaju navodnog prebijanja mladića od strane policije rekao je da su pritužbe na policijsko nasilje u porastu, jer ljudi postaju sve više frustrirani zbog ograničenja kretanja.\nneredi, Atina, Grčka


Uspješni pregovori Energoinvesta i Gazproma: Osigurano snabdijevanje BiH plinom za 2015. - Portal 072info\nUspješni pregovori Energoinvesta i Gazproma: Osigurano snabdijevanje BiH plinom za 2015.\nNakon uspješnih pregovora sa ruskim partnerom Gazpromom, Energoinvest d.d. Sarajevo saopćio je danas da je osigurano snabdijevanje Bosne i Hercegovine gasom za 2015. godinu.\nNaime, pomoćnik direktora Energoinvesta Mehmed Koldžo je sa predstavnicima ruskog Gazproma u Sankt Peterburgu potpisao aneks ugovora, koji se odnosi na nesmetane isporuke gasa za BiH za 2015. godinu.\nOvim aneksom Gazprom garantuje isporuku potrebne količine gasa tokom naredne godine, pod istim uslovima kao što je to bilo dogovoreno i u 2014. godini.\n– Potpisom aneksa ugovora potvrđena je višedecenijska uspješna saradnja naše kompanije sa ruskim partnerom, a očekujemo da će se ona nastaviti i u budućnosti – saopćeno je iz Energoinvestovog Odjela za odnose sa javnošću.\nOdgajam osmoro djece sa mužem i njegovim ljubavnikom\nNipošto ovo ne činite kada ste pijani jer ćete kasnije itekako požaliti


ћирилица latinica | A\nA | Štampaj | Rss\tNaslovna\nLinkovi\tNaslovna » Informacije o socijalnim davanjima\nSocijalna davanja\tVisine socijalnih davanja\nCene porodičnog smeštaja\nCene domskog smeštaja\n17. april 2014.\tIsplata novčane socijalne pomoći, posebne novčane naknade (pravo po Zakonu o socijalnoj zaštiti), naknade za izdržavanje lica na porodičnom smeštaju i dodatka za pomoć i negu drugog lica, za mesec mart, za korisnike koji pravo primaju preko tekućeg računa, počinje danas, 17. aprila 2014. godine. Isplata dodatka za pomoć i negu drugog lica, za mart, za korisnike koji pravo primaju putem uputnica na kućne adrese počeće u utorak 22. aprila 2014. godine.\n15. april 2014.\tIsplata dečijeg i roditeljskog dodatka za mart 2014. godine počeće u četvrtak, 17. aprila 2014. godine. 15. april 2014.\tIsplata osnovnih invalidskih primanja vojnih invalida i korisnika porodične invalidnine za mart 2014. godine počeće u četvrtak 17. aprila 2014. godine.\n20. mart 2014.\tIsplata osnovnih invalidskih primanja vojnih invalida i korisnika porodične invalidnine za februar 2014. godine počeće u subotu, 22. marta 2014.\n19. mart 2014.\tIsplata dodatka za negu i pomoć drugog lica za februar 2014. godine počeće u petak, 21. marta 2014. godine.\n18. mart 2014.\tIsplata dečijeg i roditeljskog dodatka za februar 2014. godine počeće u četvrtak, 20. marta 2014. godine. 18. mart 2014.\tIsplata novčane socijalne pomoći, posebne novčane naknade (pravo po Zakonu o socijalnoj zaštiti) i naknade za izdržavanje lica na porodičnom smeštaju, za februar 2014. godine, počeće u sredu, 19. marta 2014. godine. 20. februar 2014.\tIsplata osnovnih invalidskih primanja vojnih invalida i korisnika porodične invalidnine za januar 2014. počeće u subotu, 22. februara 2014. godine.\n20. februar 2014.\tIsplata dodatka za negu i pomoć drugog lica za januar 2014. godine počeće sutra, 21. februra 2014. godine.\n19. februar 2014.\tIsplata roditeljskog dodatka za januar 2014. godine počeće u petak, 21. februara 2014. godine. 19. februar 2014.\tIsplata novčane socijalne pomoći, posebne novčane naknade (pravo po Zakonu o socijalnoj zaštiti) i naknade za izdržavanje lica na porodičnom smeštaju, za januar 2014. godine, počeće u petak, 21. februara 2014. godine.\n18. februar 2014.\tIsplata dečjeg dodatka za januar 2014. godine počeće u četvrtak, 20. februara 2014. godine. 14. februar 2014.\tDanas je uplaćen dodatak za pomoć i negu drugog lica na teritoriji AP KiM za decembar 2013. godine.\n11. februar 2014.\tPočela je isplata novčane socijalne pomoći i posebne novčane naknade (pravo po Zakonu o socijalnoj zaštiti) za korisnike na teritoriji AP KiM, za decembar 2013. godine.\n22. januar 2014.\tIsplata osnovnih invalidskih primanja vojnih invalida i korisnika porodične invalidnine za decembar 2013. godine počeće u petak, 24. januara 2014.\n20. januar 2014.\tIsplata naknade za izdržavanje lica na porodičnom smeštaju i dodatka za negu i pomoć drugog lica za decembar 2013. godine počeće u sredu, 22. januara 2014. godine. 17. januar 2014.\tIsplata dečjeg i roditeljskog dodatka za decembar 2013. godine počeće u utorak, 21. januara 2014. godine. 16. januar 2014.\tIsplata novčane socijalne pomoći i posebne novčane naknade (pravo po Zakonu o socijalnoj zaštiti), za decembar 2013. godine, počeće u petak, 17. januara 2014. godine. 25. decembar 2013. Isplata dodatka za negu i pomoć drugog lica za novembar 2013. godine počeće u četvrtak, 26. decembra 2013. godine.\n17. decembar 2013. Isplata dečjeg i roditeljskog dodatka za novembar 2013. godine počeće u četvrtak, 19. decembra 2013. godine.\n16. decembar 2013. Isplata novčane socijalne pomoći, posebne novčane naknade (pravo po Zakonu o socijalnoj zaštiti) i naknade za izdržavanje lica na porodičnom smeštaju, za novembar 2013. godine, počeće u sredu, 18. decembra 2013. godine.\n19. novembar 2013. Isplata dodatka za negu i pomoć drugog lica za oktobar 2013. godine počeće u četvrtak, 21. novembra 2013. godine.\n19. novembar 2013. Isplata novčane socijalne pomoći, posebne novčane naknade (pravo po Zakonu o socijalnoj zaštiti) i naknade za izdržavanje lica na porodičnom smeštaju, za oktobar 2013. godine, počeće u sredu, 20. novembra 2013. godine.\n19. novembar 2013. Isplata dečjeg i roditeljskog dodatka za oktobar 2013. godine, za korisnike iz Srbije i sa Kosova i Metohije, počeće u sredu, 20. novembra 2013. godine.\n1. novembar 2013. Isplata sredstava za udžbenike deci na porodičnom smeštaju, za školslu 2013/2014. godinu počinje u utorak, 5. novembra 2013. godine.\n21. oktobar 2013. Isplata osnovnih invalidskih primanja vojnih invalida i korisnika porodične invalidnine za septembar 2013. godine počeće u sredu 23. septembra, za korisnike putem tekućih računa i putem uputnica.\n17. oktobar 2013. Isplata novčane socijalne pomoći, posebne novčane naknade (pravo po Zakonu o socijalnoj zaštiti) i naknade za izdržavanje lica na porodičnom smeštaju, za septembar 2013. godine, počeće u petak, 18. oktobra 2013. godine.\n17. oktobar 2013. Isplata dečjeg i roditeljskog dodatka za septembar 2013. godine, za korisnike iz Srbije i sa Kosova i Metohije, počeće u subotu, 19. oktobra 2013. godine.\n19. septembar 2013. Isplata dečjeg i roditeljskog dodatka za avgust 2013. godine počeće u subotu, 21. septembra 2013. godine.\n16. septembar 2013. Isplata novčane socijalne pomoći i posebne novčane naknade po Zakonu o socijalnoj zaštiti za avgust 2013. godine, počeće u sredu, 18. septembra 2013. godine.\n21. avgust 2013. Isplata osnovnih invalidskih primanja vojnih invalida i korisnika porodične invalidnine za jul 2013. godine počeće u četvrtak 22. avgusta 2013. za korisnike putem tekućih računa i putem uputnica.\n19. avgust 2013. Danas je uplaćen dodatak za negu i pomoć drugog lica i naknade za izdržavanje lica na porodičnom smeštaju. Isplata korisnicima tog dodatka, za jul mesec 2013. godine, počeće u sredu, 21. avgusta.\n16. avgust 2013. Isplata dečjeg i roditeljskog dodatka za mesec jul počeće u utorak 20. avgusta 2013. godine.\n16. avgust 2013. Danas je uplaćena novčana socijalna pomoć, naknada za izdržavanje lica na porodičnom smeštaju i posebna novčana naknada iz prava po Zakonu o socijalnoj zaštiti. Neposredna isplata korisnicima počeće sutra, u subotu 17. avgusta 2013. godine.\n18. jul 2013. Isplata dodatka za negu i pomoć drugog lica i naknade za izdržavanje lica na porodičnom smeštaju, za jun 2013. godine počeće u subotu, 20. jula 2013. godine.\n17. jul 2013. Isplata dečjeg i roditeljskog dodatka za jun 2013. godine, za korisnike iz Srbije i sa Kosova i Metohije, počeće u petak, 19. jula 2013. godine.\n16. jul 2013. Isplata novčane socijalne pomoći i posebne novčane naknade za jun 2013. godine, počeće u četvrtak, 18. jula 2013. godine.\n19. jun 2013. Isplata dečjeg i roditeljskog dodatka za maj 2013. godine, počeće u petak 21. juna 2013. godine. 19. jun 2013. Isplata dodatka za negu i pomoć drugog lica za maj 2013. godine počeće u petak, 21. juna 2013. godine.\n18. jun 2013. Isplata novčane socijalne pomoći, posebne novčane naknade i naknade za izdržavanje lica na porodičnom smeštaju, za maj 2013. godine, počeće u četvrtak, 20. juna 2013. godine.\n20. maj 2013. Isplata dodatka za negu i pomoć drugog lica za april 2013. godine počeće u utorak, 21. maja 2013. godine. Dodatak za negu i pomoć drugog lica je od aprila uvećan za 3,5 odsto.\n17. maj 2013. Isplata novčane socijalne pomoći, posebne novčane naknade i naknade za izdržavanje lica na porodičnom smeštaju, za april 2013. godine, počeće u subotu, 18. maja 2013. godine. Novčana socijalna pomoć je od aprila uvećana za 3,5 odsto, a posebna novčana naknada za 2 odsto.\n16. maj 2013. Isplata dečjeg i roditeljskog dodatka za mesec april, za korisnike iz Srbije i sa Kosova i Metohije, počeće u petak 17. maja 2013. godine. Dečji dodatak je, u odnosu na april, uvećan za 3,5 odsto pa je redovan iznos 2.535,11 dinara, a uvećani dečji dodatak je 3.295,62 dinara.\n22. april 2013. Isplata dodatka za negu i pomoć drugog lica za mart 2013. godine počeće u utorak, 23. aprila 2013. godine. 22. april 2013. Isplata osnovnih invalidskih primanja vojnih invalida i korisnika porodične invalidnine za mart 2013. godine počeće u utorak 23. aprila, za korisnike putem tekućih računa i uputnica. 17. april 2013. Isplata dečijeg i roditeljskog dodatka za mesec mart, za korisnike iz Srbije i sa Kosova i Metohije, počeće u petak 19. aprila 2013. godine. 16. april 2013. Isplata novčane socijalne pomoći, posebne novčane naknade i naknade za izdržavanje lica na porodičnom smeštaju, za mart 2013. godine, počeće u četvrtak, 18. aprila 2013. godine.\nIsplata dodatka za negu i pomoć drugog lica za februar 2013. godine počeće sutra, 21. marta 2013. godine.\nIsplata dečijeg i roditeljskog dodatka za mesec februar, za korisnike iz Srbije i sa Kosova i Metohije, počeće u sredu 20. marta 2013. godine.\nPomoć porodici sa decom i pomoć za novorođenče za korisnike sa teritorije Kosova i Metohije, za decembar 2012. i januar 2013. godine, biće isplaćena u utorak 12. marta 2013. godine.\n5. mart 2013.\nIsplata novčane socijalne pomoći, posebne novčane naknade i dodatka za negu i pomoć drugog lica na teritoriji AP Kosovo i Metohija za decembar 2012. godine i januar 2013. godine, počeće u četvrtak, 7. marta 2013. godine.\nIsplata osnovnih invalidskih primanja vojnih invalida i korisnika porodične invalidnine za mesec januar 2013. počeće u u subotu 23. februara 2013. godine. 19. februar 2013.\nIsplata dodatka za negu i pomoć drugog lica za januar 2013. godine počeće u četvrtak, 21. februara 2013. godine. 19. februar 2013.\nIsplata dečjeg i roditeljskog dodatka za januar 2013. godine, za korisnike iz Srbije, počeće u sredu, 20. februara 2013. godine. 19. februar 2013.\nIsplata naknade za izdržavanje lica na porodičnom smeštaju i posebne novčane naknada za mesec januar, počeće u sredu, 20. februara 2013. godine.\nIsplata novčane socijalne pomoći za januar 2013. godine, počeće u ponedeljak, 18. februara 2013. godine.\nIsplata dodatka za negu i pomoć drugog lica i naknade za izdržavanje lica na porodičnom smeštaju za decembar 2012. godine počeće u sredu, 23. januara 2013. godine.\nIsplata osnovnih invalidskih primanja vojnih invalida i korisnika porodične invalidnine za decembar 2012. godine počeće takođe u sredu, 23. januara 2013. godine.\nIsplata dečjeg i roditeljskog dodatka za decembar 2012. godine, za korisnike iz Srbije, počeće u subotu 19. januara 2013. godine.\nIsplata novčane socijalne pomoći i posebne novčane naknade za decembar 2012. godine, počinje u petak, 18. januara 2013. godine. 21. decembar 2012. godine\nIsplata osnovnih invalidskih primanja vojnih invalida i korisnika porodične invalidnine za mesec novembar počeće u subotu, 22. decembra 2012. godine.\n19. decembar 2012. godine\nIsplata dečjeg i roditeljskog dodatka za mesec novembar, za korisnike iz Srbije i sa Kosova i Metohije, počeće u četvrtak, 20. decembra 2012. godine.\n18. decembar 2012. godine\tIsplata novčane socijalne pomoći i naknade za izdržavanje lica na porodičnom smeštaju za novembar 2012. godine, počeće u sredu, 19. decembra 2012. godine.\n22. novembar 2012. godine\nIsplata naknade za izdržavanje lica na porodičnom smeštaju za oktobar počela je danas, 22. novembra 2012. godine.\nDan kasnije, u petak, 23. novembra 2012. godine, počeće isplata oktobarskog dodatka za negu i pomoć drugog lica i posebne novčane naknade.\nDodatak za negu i pomoć drugog lica i posebne novčane naknade od oktobra su uvećane za 7,4 odsto.\nRešenje o cenama usluga porodičnog smeštaja sa primenom od 01.11.2012.godine\nMinistarstvo rada, zapošljavanja i socijalne politike Republike Srbije saopštava da će isplata osnovnih invalidskih primanja vojnih invalida i korisnika porodične invalidnine za mesec oktobar 2012. godine, početi u petak 23. novembra 2012. godine.\n19. novembar 2012. godine\nIsplata dečjeg i roditeljskog dodatka za mesec oktobar počeće u sredu 21. novembra 2012. godine. Dečji i roditeljski dodaci su, od oktobra, uvećani za 7,4 odsto.\n16. novembar 2012. godine\nIsplata novčane socijalne pomoći za oktobar 2012. godine, počela je danas, 16. novembra 2012. godine. Novčana socijalna pomoć je, od oktobra, uvećana za 7,4 odsto.\nIzdvajamo\t© 2012\nWeb projekat UZZPRO\nVrh strane\tInternet prezentacija Ministarstva je licencirana pod uslovima licence\nCreative Commons Autorstvo-Nekomercijalno-Bez prerada 3.0 Srbija